“Севинч” бугун “Шўртан Lady”ни мағлуб этди\n27 январь, 2017, 15:31 1064\nБугун “Севинч” жамоа мини футбол бўйича XIII Ўзбекистон чемпионати 1-тур доирасидаги сўнгги учрашувни Ғузорнинг “Шўртан Lady” жамоасига қарши ўтказди. Бу ҳақда клуб расмий сайти хабар бермоқда.\nМанбанинг маълум қилишича, учрашув қизиқарли тарзда кечди. Учрашувдаги “Севинч”нинг дастлабки голини Нилуфар Қудратова 13-дақиқада киритди. Орадан беш дақиқа ўтиб Мафтуна Панжиева пенальтидан ҳисобни яна биттага оширди – 0:2. Биринчи бўлим курашларга бой бўлган бўлсада, майдонда ҳаракат қилган ҳар иккала жамоа футболчилари дарвозани бошқа нишонга олишга аниқлик етишмади.\nИккинчи бўлим ҳам биринчи бўлим каби қизиқарли кечди. Фақат бу бўлимда Мафтуна Шоимовага гол уриш насиб этди – 1:3.\nШундай қилиб, 1-турда “Севинч” тўрт учрашув ўтказди, учта учрашувда ғалаба ва бир учрашувда дуранг қайд этди. Тўплаган очколари сони 10тага етди. Ўйинчиларимиз рақиблар дарвозасини 23 марта ишғол қилишди ва ўз дарвозаларидан 5та тўп олиб чиқишди.\nЧемпионатнинг навбатдаги тури 13 февралдан 16 февралгача бўлиб ўтади. Жамоамиз 13 феврал куни Нукуснинг “Қирқ қиз” жамоаси билан баҳс олиб боради.\nҚуйида жамоа иштирокидаги бугунги учрашув қайдномаси билан танишинг.\n«Шўртан Lady» (Ғузор) – “Севинч” (Қарши) 1:3 (0:2)\nТошкент ш., “Ёшлик” спорт аренаси. 27.01.2017 йил\nҲакамлар: Эдита Миробидова, Людмила Гейгер, Александра Кончикова, Анна Сидорова.\nГоллар: Бахтишода Тўхтаева, 30′-1:2 – Нилуфар Қудратова, 13′-0:1, Мафтуна Панжиева, Мафтуна Шоимова, 33’-1:3.\n«Шўртан Lady»: 23.Сарвиноз Эргашева, 6.Зебо Жўраева (с), 19.Дилдора Эргашева, 18.Мафтуна Жўраева, 7.Улдона Тўхтаева, 5.Бахтишода Тўхтаева, 3.Юлдуз Шодиева, 11.Фазилат Бахрамова, 2.Мухлис Мирзаёрова, 17.Сарвиноз Назарова, 1.Зарина Саидова.\n“Севинч”: 1.Лайло Тилавова, 12.Матлуба Абдирасулова, 25.Мафтуна Шоимова, 8.Камола Рискиева (с), 17.Танзиля Зарбиева, 10.Ильвина Аблякимова, 27.Шодия Тошева, 77.Нилуфар Қудратова, 37.Малика Бурхонова, 20.Мафтуна Панжиева, 7.Шоира Қултўраева, 11.Шахзода Жамолова, 15.Шохида Тожиддинова, 9.Севара Нормуродова.\nБугунга белгиланган “Аланга С” – “Пахтакор W” учрашуви 13 феврал кунига кўчирилди.


Ўзбекистонлик талабалар Қирғизистон олий ўқув юртларини тарк эта бошлади / Янгиликлар, фикрлар, воқеалар | Ўзбекистон\n12 февраль 2020 172 0\nЎш давлат университетининг тиббиёт факультетида таҳсил олувчи ўзбекистонлик талабалар ўз ўқишларини Ўзбекистонда давом эттириш имкониятини кўриб чиқишмоқда. Бу ҳақда факультет декани Одилбек Исмоилов маълум қилади, деб ёзади Turmush.kg.\nБундан олдин Ўзбекистон ҳукумати Қозоғистон, Қирғизистон ва Тожикистон олий ўқув юртларида таълим олаётган ўз юртдошларига ватанидаги ўқув юртларига келиб ўқишни таклиф қилганди.\nЎзбекистон Олий ва ўрта махсус таълим вазирлигида таъкидлашларича, ўзбекистонликларга ватанида ўқишни давом эттириш имкониятигина тақдим этилади, йўлдош масалаларни эса уларнинг ўзи ҳал қилишлари лозим.\n«Ҳозирча расмий хат олганимиз йўқ, - дейди Одилбек Исмоилов. Фақат электрон хат келди холос. Бизда ўқиётган талабалар ўз мамлакатига қайтиш ва ўқишни у ерда давом эттириш учун ҳужжатлар тайёрлашни бошлади. Контрактда таълим учун пулнинг ҳаммасини тўламаган биринчи курс талабаларига ҳозирча рухсат берилмаслиги кўрсатилган. Ўзбекистон олий ўқув юртлари 7 февралдан 15 февралгача талабаларни имтиҳонсиз қабул қила бошлайди. Бизда Ўзбекистондан 1500 та талаба ўқийди. Ўқишини Қирғизистонда давом эттириш нияти борлар ҳам мавжуд».\nЎш гуманитар-педагогика университетида талабалар ўз ватанига қайтишни бошлагани ҳақида маълум қилишди. “Бизнинг ўқув юртимизда Ўзбекистондан тахминан 2000 нафар талаба таълим олади. Улардан 1000 нафари кундузги таълим шаклида, қолганлари – сиртқи. Кундузги таълим шаклида ўқиётганлар кетишни бошлади. Аммо шартнома бўйича улар бутун ўқув йили учун пул тўлашлари керак. Ўқишларини 2-курсдан ўтказишлари мумкин. Биз фақат синов дафтарчаларини тўлдирамиз холос”, - дея қайд этади олий ўқув юртининг матбуот хизмати.\nЎш Технология университети ректори Абдуқодир Обидовнинг айтишича, ўқув муассасасида 2500 нафар Ўзбекистон фуқароси таълим олади. “Ҳозир биз уларга бизда таълим олаётгани ҳақида ва 1-семестрни якунлаганлари ҳақида маълумотнома беряпмиз. Талабалар ҳозирча кетишмаяпти. Бизда амал қилувчи қонунчиликка кўра талабалар фақат биринчи курсни якунлаганларидан кейингина ўқишларини ўз ватанларига ўтказишлари мумкин”, - дейди ректор.


Ўз йўлидан кетаëтган рассом\nҒафур Қодиров асарларидаги соддалик остида синоат яширинган.\nБу майдон ичра гул кўп¸ чаман кўп. Ўзбек рассомларининг халқаро майдонда от қозонаëтгани¸ Ўзбекистонда истеъдодлар чашмаси қайнаб-тошаëтгани белгиси сифатида кўрилмоқда.\n- Охирги бажарилаëтган асарлар кўп йиллар давомида режалаштириб қўйилган асарлар. Табиат манзараси билан қанақадир катта муаммолар ҳал қилинди деб айтиш қийин.\nЛекин инсон ўзининг ҳаëтига¸ ўзининг кўнглида бўлаëтган кечинмаларга нисбатан манзара орқали кўпроқ гапириб¸ кўпроқ нарсани тушунтира билиш мумкин¸ дейди Ғафур Қодиров.\nҒафур Қодировнинг таржимаи ҳоли бошқа ўзбек рассомларникига ўхшайди.\n1958 йил туғилиб¸ Тошкентдаги Бенков номли рассомлик билим юрти рангтасвир бўлимини 1978 йил тугатган Ғафуржон Москвадаги Суриков номли санъат академиясида таниқли санъаткорлар қўлида таҳсил олиб¸ Ўзбекистонга қайтди.\nМаҳобатли рассомчилик¸ деворий суратлар устаси касбини эгаллаган Ғафур Қодиров кейинчалик дастгоҳли рассомлик билан шуғулланди.\nПластик ифодаларнинг оддийлиги¸ рангларнинг ëрқинлиги ва мавзу жўнлиги тагидаги сирлилик Ғафур Қодиров ижодига хос хусусият.\nҒафур Қодировнинг "Фарғона йўли" асари унинг машҳур картиналаридан биридир.\nМасалан¸ унинг “Фарғона йўли” асарига назар ташлар эканмиз¸ сафар олдидан ҳис қиладиганимиз бир дунë кечинмаларга ошно бўламиз.\n- Ҳар битта асарнинг ўзининг келиб чиқиши¸ тарихи бўлади¸ дейди Ғафур Қодиров.\nҒафур Қодировнинг “Фарғона йўли” асари Чингиз Айтматовнинг Жамила қиссаси қаҳрамони рассом бола чизган асарни эслатади.\n- Йўлнинг маъноси жуда ҳам чексиз маъно. Ҳаëтда ҳар бир инсоннинг йўли бўлади. Бу йўл ўзининг оддийлиги билан инсонга яқин туради деб ўйлайман.\nҲозирги вақтда жуда кўп инсонлар Тошкентга келиб яшайди¸ ўқийди. Асарни кўрганда¸ уларда қанақадир ҳаяжонли ҳислар уйғониши табиий деб ўйлайман.\nСабаби¸ бу қуëш энди кўтарилаëтган пайтда олинган. Мен ўйлайманки¸ асарнинг оддийлиги унинг инсонларнинг кўнглига етиб боришига хизмат қилади¸ дейди Ғафур Қодиров.\nҒафур Қодиров ижодининг илк йиллариданоқ тилга тушган рассом. Бундан 20 йил олдин унинг асарлари Париждаги кўргазмага қўйилган ва рассомнинг ўзи Францияда ижодий таҳсил олган эди.\n- Кўргазмаларда ҳар доим одам гавжум. Тасвирий санъатга ҳамма ҳам қизиқавермайди¸ ҳамманинг унга хоҳиши¸ вақти бўлмаслиги мумкин. Ҳозирги шароитни вақтинча деб ўйлайман.\nМана яқинда Москвада бўлиб қайтиб келдим. Москвада ҳам инсонлар ҳам моддий томондан¸ ҳам маънавий томондан яшашга ҳаракат қилишаяпти. У жойларда ҳам бу муаммо бор.\nҲар бир одамнинг савияси унинг ëши катта ëки кичик бўлишидан қатъий назар Оллоҳ томонидан берилган даражаси орқали қабул қилинади деб ўйлайман¸ дейди Ғафур Қодиров.\nҒафур Қодиров биз билан елкадош¸ замондош бир рассом. Рассомнинг қалб кўзи доимо очиқ бўлади.\n- Жамиятимизда бўлаëтган ўзгаришлар рассомлар назаридан четда қолаëтгани йўқ. Рассомларнинг ижодларига¸ бажараëтган асарларига эҳтиëж жуда катта. Бу фақат бизнинг республикамиз нуқтаи назаридан эмас.\nҲозирги кунда ўзбек рассомларининг асарларини Вашингтонда ҳам¸ Европада ҳам¸ Японияда ҳам кўриш мумкин. Ўзбекистонда шахсан мен ўзим ўзбек рассомларининг асарларини коллекция қилаëтган¸ шахсий галереялар ташкил қилаëтган одамларни биламан.\nОддий ишчи одамлар ҳам ўзи учун¸ кўнгли учун рассомларнинг ишини уйида сақлаш имкониятига эга¸ дейди Ғафур Қодиров.\nҒафур Қодиров яратган “Товус”¸ “Давроннинг никоҳ тўйи”¸ “Бола кўтарган аëл”¸ “Ситора” деган асарлари аллақачон ўзбек тасвирий санъати хазинасига қўшилиб улгурди. Рассом асарларини Москва музейлари¸ Париж ва Римдаги шахсий коллекцияларда кўришимиз мумкин.


Александр Николаевнинг «Воқеийликка саёҳат» номли шахсий кўргазмаси – БАДИИЙ КЎРГАЗМАЛАР ДИРЕКЦИЯСИ-2016©\nАлександр Николаевнинг «Воқеийликка саёҳат» номли шахсий кўргазмаси\nАлександр Николаевнинг «Воқеийликка саёҳат» номли кўргазмаси – рассомнинг замонавий реалликда, дунёда рўй бераётган ҳодисаларга бўлган муносабатининг изҳоридир. Марказий Кўргазмалар залида тақдим этилган экспозиция миқёси А. Николаев ижоди ретроспективаси кўламининг кенг эканлигидан дарак беради. У – ўзига хос, ноёб: мазкур давр мобайнида бизда бундай йўналишдаги шахсий кўргазма ташкиллаштирилмаган. Экспозиция рассом изланишларининг концептуал ғоялари кенглиги, у томонидан тадқиқ этилган муаммолар, томошабинга ҳозир ва келажак учун актуаллигини англаш имкониятини очиб беради.\nКонцептуал соҳа йўналишини А. Николаев «асосий йўл» излаб эмас, умумий қонуниятни инкор этиб: рассом – рангтасвирдан бошлади, мазкур ижодий жараён унинг ғоялари учун чегараланганлигини хис қилиб, дастгоҳли картиналардан инсталляцияга, реди-мейд, кинетик объектлар («Модулор», «Мукаммаллик излаб», «Эволюция»)га мурожаат этди.\n«Вақти билан шуни англаш даври келди-ки, концептуалист – бу «гўзаллик ва кўтаринкилик шоири» эмас, замонавий актуал муаммолар контекстида у борлиқ дунёни тадқиқ этади, англайди ва кўради» – деб таъкидлайди рассом.\n2000 йилларда А.Николаев видеоарт йўналишига ўтади ва экологик ҳалокат «Орол денгизи», «Балиқлар», «Лифт», «Шаман» урбанизм мавзусида қисқа ва аниқлиги билан ажралиб турадиган мазмундаги асарлар яратади. «Голливудга хоҳлайман» видеоарти, бутун авлод кайфиятига таъсир этиб, рассом ижодида муҳим босқични эгаллайди ва кўпгина халқаро кўргазма ва биенналеларда намойиш этилади.\nА. Николаев ижодининг муҳим босқичи собиқ Механика-созлаш заводи худудида бўлиб ўтган «Констелляция» (2005, Швейцария бюроси) кўргазма лойиҳаси – биринчи бор Ўзбекистонда Концептуал санъат кўргазмаси ҳисобланади. Лойиҳада Николаев «Орол суви» «readymade»и ва кинетик инсталляциялар – «Мукаммаллик излаб», «Икара қаноти» асарларини намойиш этади. «Мукаммаллик излаб» кинетик инсталляцияси А.Николаевнинг ноёб ихтироси – тўҳтовсиз инсон қомати штампини шаҳдамлик билан босаётган оқ гипсли қўл машинани ифодалайди. Рассом глобализацион дунёда клонлаштирилиш, муқаддас инсон таназзули, одатдагидек инқирозга юз тутадиган «мукаммал ва баркамол инсон излаш» ҳақида мулоҳаза юритади.\n2007 йил бўлиб ўтган Венеция биенналесида А.Николаев «Ибодат» номли маънавий муаммолар мажмуини медитатив оқ-қора видеода ифодалайди.\n54-Венеция биенналесида рассом «Ҳайрли инсонлар дунёси» лойиҳаси билан иштирок этди. Ушбу – 18 панно рассом эскизлари асосида чевар-уста А.Панова томонидан коллаж текстиль техникасида бажарилган. Содда санъат наъмуналари ва китч, шарқ акценти билан гўё зийнатланган асирлардек қўғирчоқ-икона «портретлар»ни жонлантиради.\nРассомнинг урушга қарши позицияси 2015-2018 йиллардаги кўргазмаларда намойиш этилган бир қатор лойиҳаларда – «Реал дунёлар» рангтасвир асарлари сериясида, шунингдек кинетик инсталляциялар «Обскур камераси», «Активлар» проекти, «Юмшоқ ўйинчоқлар», «Снайпер», «Шкатулка. Малиновый звон» объектларида акс этади. А.Николаев дунёда содир бўлаётган замонавий вазиятни – ҳарбий келишмовчиликлар, ҳалокатли ходисаларни оддий ашёлар баъзида – ўйинчоқлар воситасида томошабин учун кутилмаган, янги мазмун билан таҳлил қилади.\nМантиққа зид равишда рассом агрессияни гармония билан мужассамлантирган ҳолда реал ва идеалистик сюжет ва объектларни бирлаштириш орқали қандайдир маъносиз, қарама-қарши, бироқ жуда ҳам реал дунёни яратади.\nМазкур кўргазма Ўзбекистон учун санъатнинг мейнстрим фонида юқори савиядаги ва актуал йўналиши ҳисобланади.\nЗамонавий санъат воситаларида томошабинга берилган савол мулоҳаза юритишга ва баҳолашга имконият яратади.\nАлександр Николаев «цехдаги» ҳамкасблари билан бирга «тўфон ва ҳужумлар» давридан ўтди, келажак режалари ва бажарилган ишларни таҳлил қилиш даври келди. У ўзини реалист деб атайди, ҳаёт хақиқати, реаллик тадқиқи, энди янги шакл ва янги мазмунларни ифодалайди.\nЭкспозиция уч асосий қисмдан ташкил топган:\n«Ильхом» даври – илк рангтасвир\nСтруктурали-оптик рангтасвир, фигуратив бўлмаган, экспериментал рангтасвир ва объектлар (модулорлар), графика.\nКонцептуал санъат: инсталляциялар, видео, кинетика, графика, «янги» рангтасвир «Реал дунёлар».\nAuthor adminPosted on Juma Oktyabr 19th, 2018 Dushanba Oktyabr 22nd, 2018\nPrevious Previous post: VIII халқаро Тошкент замонавий санъат биенналеси\nNext Next post: “БИР МАКОН БИР, ЙЎЛ ЛОЙИҲАСИ ДОИРАСИДА ЎЗБЕК-ХИТОЙ ГУМАНИТАР-ИЖОДИЙ МАЛАКА АЛМАШИНУВИ ВА ХАНЧЖОУ БАДИИЙ АКАДЕМИЯСИ РАССОМЛАРИ КЎРГАЗМАСИ”


14.02.2020 – КУН УЗ\nГлавная / 2020 / February / 14\nАрхивы за день : 14.02.2020\n14.02.2020\tЖамият Comments Off on Қўшни давлатлардан ўқишни кўчиришга оид энг кўп сўралаётган саволларга жавоблар – вазирлик вакили билан суҳбат\nОлий ва ўрта махсус таълим вазирлиги Ўзбекистон фуқароларининг ўқишларини қўшни давлатлардан Ўзбекистонга кўчириш масалаларида қўшни республикалар ОТМлари томонидан турли баҳоналар билан тўсиқлар қўйилиши нотўғрилигини айтди. Шу йилнинг 7 февралидан қўшни республикаларда ўқиётган ўзбекистонлик талабалар ўқишини маҳаллий ОТМларга кўчириш бўйича аризалар қабули бошланган эди. Талабгорлар ва уларнинг ота-оналаридан келиб тушган кўплаб …\n14.02.2020\tМаданият Comments Off on ОТМга кириш имтиҳонлари соддалаштирилади\nОлий таълим муассасаларига кириш имтиҳонларини янада соддалаштириш мўлжалланмоқда Фото: KUN.UZ Ҳаракатлар стратегиясини “Илм-маърифат ва рақамли иқтисодиётни ривожлантириш йили”да амалга оширишга оид давлат дастури лойиҳаси эълон қилинди. Қайд этилишича, 2020 йил 1 майга қадар чора-тадбирлар режаси ишлаб чиқилади. Режада: тегишли вазирлик ва идоралар масъул ходимлари, олимлар, маҳаллий ва хорижий мутахассислардан иборат …\n14.02.2020\tИқтисодиёт Comments Off on «Илгариги адоват ҳозир йўқ» – Сафоев Марказий Осиёдаги геосиёсий муҳит ва Ўзбекистоннинг мавқейи ҳақида\nСодиқ Сафоевнинг таъкидича, Марказий Осиё республикалари ўртасида аввалги даврга хос «аллақандай адоват» ва «ҳатто хусумат» ҳозир йўқ – минтақада ўзаро ишонч муҳити шаклланган. Масалан, 5 йил олдин сув масаласи ечиб бўлмас муаммо бўлиб кўринган бўлса, ҳозир қўшни давлатлар қўшма лойиҳалар билан бу муаммони ечишга тайёрлигини кўрсатяпти. Олий Мажлис Сенати раисининг …\n14.02.2020\tИқтисодиёт Comments Off on «Қамал»да қолган 9 оила: уларни «Ўзбекистон темир йўллари» ёки Паст Дарғом ҳокимлиги қутқара оладими?\nБу оилалар яшаётган уй темир йўлдан бир неча ўн қадам нарида. Ҳар сафар поезд ўтганда, уйлар титраб кетади, улар нураб боряпти. Одамлар ўзи яшаётган ҳовлида қурилиш-таъмирлаш қила олишмайди. Чунки бунга уларнинг ҳаққи йўқ! Паст Дарғом тумани «Гулобод» маҳалласида яшовчи фуқаролардан тушган мурожаатга кўра, ўша манзил сари йўл олдик. Аризачилар берган …\n14.02.2020\tЖамият Comments Off on Стипендия ислоҳоти: 5та асосий ўзгариш\n1 февралдан талабалар стипендияси бўйича янги тартиб ўрнатилди. Kun.uz мухбири ҳукуматнинг 13 саҳифалик қарорида белгиланган асосий ўзгаришларни таҳлил қилади. Сўнгги вақтларда Kun.uz сайтига фуқаролар томонидан янги стипендия тизими ва бу тизим бўйича қандай ўзгаришлар бўлаётгани ҳақида кўплаб мурожаатлар келиб тушмоқда. Бу мазмундаги сўровлар 7 февралда Олий ва ўрта махсус таълим …\nШавкат Мирзиёев давлат ташрифи билан Францияга боради


ХАЙРЛИ ИШНИНГ ХАЙРИХОҲИ КЎП – Сурхон тонги\nБош саҳифа / Жамият / ХАЙРЛИ ИШНИНГ ХАЙРИХОҲИ КЎП\nАпрел 8, 2020\tЖамият Изоҳ қолдириш 342 Кўрилди\nДўст-душманнинг қандайлиги оғир кунда билинади, дейишади. Оғир кунларда эса фақат дўстлар ёрдам қўлини узатишади. Қувонарлиси, бугунги синовли кунда орамизда ана шундай саховатли, хайрли ишга бел боғлаган инсонлар кўп экан.\nКарантин эълон қилингач, ижтимоий ҳимояга муҳтож оилаларга инсонпарварлик ёрдами кўрсатилиши, уларни кундалик эҳтиёж учун зарур бўлган озиқ-овқат, дори-дармон воситалари билан таъминлаш мақсадида вилоят маҳалла ва оилани қўллаб-қувватлаш бошқармаси ва унинг ҳудудий бўлимларида ҳомийлик хайрияларини мувофиқлаштириш марказлари ташкил этилди. Бу ерда давлатимиз томонидан, шунингдек, жамоат ташкилотлари, тадбиркорлик субъектлари ва саховатпеша ҳамюртларимизнинг ҳомийлиги асосида маҳсулотлар тўпланиб, эҳтиёжманд хонадонларга тарқатилмоқда.\nАйни дамда бу эзгу ташаббус жадал суръатларда амалга оширилаяпти. Жумладан, вилоятимиздаги шаҳар ва туманларда ташкил этилган ҳомийлик хайрияларини мувофиқлаштириш марказларида ҳам иш қизғин. Термиз шаҳридаги «Алпомиш» кураш мажмуасида ташкил этилган ҳомийлик хайрияларини мувофиқлаштириш марказида 9 турдаги озиқ-овқат маҳсулотлари, дори-дармон воситалари тақсимланган ҳолда махсус ажратилган автомашиналарда жойларга етказиб берилаяпти.\n— Шу кунгача 40 тоннадан зиёд картошка, пиёз, ун, ёғ, гуруч, макарон, шакар каби озиқ-овқат маҳсулотлари, шунингдек 1100 донадан зиёд антисептик воситалар, тиббий ниқоб ва бошқа дори-дармонлар тўпланди, — дейди вилоят маҳалла ва оилани қўллаб қувватлаш бошқармаси ижтимоий бўлими ходими Умид Қодиров. — Хайрия маҳсулотлари санитар-гигиеник талабларга мувофиқ кўрикдан ўтказилиб, қабул қилинмоқда. Тегишли тартибда тақсимланиб, манзилга етказилгунга қадар санитар-гигиеник талабларга мувофиқ равишда сақланиши таъминланмоқда.\nЯқинда марказга Республика ҳомийлик хайрияларини мувофиқлаштириш марказидан 35 тонна, яъни 10 тонна картошка, 5 тоннадан ун, ёғ, гуруч, шакар, макарон маҳсулотлари келтирилди. Бундан ташқари, вилоят касаба уюшмалари ташкилотлари бирлашмасидан 5 тонна сабзи, “Соғлом авлод учун” халқаро хайрия фонди томонидан 1160 дона дори-дармон воситалари, “Хўжаикон туз” АЖдан эса 5 тонна туз келтирилди. Ушбу маҳсулотлар ҳар бир ҳудудга 2,5 тоннадан тарқатилди.\nМарказларда колл-центрлар фаолияти ҳам йўлга қўйилган бўлиб, “1197” қисқа телефон хизмати орқали ёрдамга муҳтож шахслар, хайрия қилмоқчи бўлган тадбиркорлар ва бошқа саховатпеша инсонлар мурожаатлари узлуксиз равишда қабул қилинмоқда.\nМарказда ишчилардан ташқари, Ўзбекистон Ёшлар иттифоқининг 15 нафар етакчиси ҳам кўнгилли сифатида ишлашмоқда. Уларнинг барчаси махсус кийимлар, гигиеник воситалар билан таъминланган бўлиб, алоҳида ювиниш хоналари ҳам ташкил этилган.\nКўриниб турибдики, имкон қадар аҳолига етарлича қулайлик яратишга ҳаракат қилинмоқда. Фақат биз бунга жавобан, уйимизда ўтириб, талаб қилинаётган барча қоидаларга қатъий амал қилсак, бир-биримизни қўллаб-қувватласак, тез орада карантинни ҳам, коронавирусни ҳам ортда қолдирамиз.\nОлдинги ЯХШИСИ, УЙДА ҚОЛИНГ!\nКейинги ЙИГИТ ҒАМИ ЭЛИДА, ЭЛНИНГ ҒАМИ ДИЛИДА\nФеврал 13, 2018\t7,789\nМарт 9, 2018\t3,957\nМай 15, 2018\t3,891\nАпрел 27, 2018\t3,815\nФеврал 27, 2017\t3,389


Ўктам Барноев Олот тумани ҳокими ва...\n15.01.2019 20:42 2 635\nСуратда: фермер Ориф Дурматов (чапда) ва Олот тумани ҳокими Шерали Саломов (ўнгда).\n«Xabar.uz»да «Олот тумани ҳокими фермерни дўппослади. “Мен уни ўз шахсий манфаатим йўлида урмадим”, дейди ҳоким» сарлавҳали мақола эълон қилинганди. Ушбу воқеа ижтимоий тармоқларда кенг муҳокамага сабаб бўлди. Бугун, 15 январь куни Бухоро вилояти ҳокими Ўктам Барноев мақолада келтирилган ҳолат юзасидан Олот тумани фаоллари билан учрашди.\n«Xabar.uz» мухбирининг маълум қилишича, кескин танқидий-таҳлилий руҳда ўтган йиғилишда Ўктам Барноев Олот тумани ҳокими Шерали Саломовнинг тумандаги «Шуҳрат» фермер хўжалиги раҳбари Ориф Дурматовга нисбатан қилган хатти-ҳаракатини қаттиқ қоралади. Раҳбар шахснинг бундай қилиғи олиб борилаётган «халқни рози қилиш» сиёсатига мутлақо тўғри келмаслигини таъкидлади. Шунингдек, бундай ҳолат вилоятдаги ҳар қандай раҳбарлар томонидан такрорланса, уларга нисбатан қаттиқ чора кўрилиши ҳақида огоҳлантирилди.\nОлот тумани ҳокими ўзи дўппослаган фермердан кўпчилик олдида кечирим сўради. Фермер узрни қабул қилди.\nфермер Бухоро Ўктам Барноев Олот тумани Шерали Саломов


Лондон аэропортида боқиш учун олиб келинаётган 50 та тимсоҳ ушлаб қолинди » Ўзбекистон янгиликлари – Zamin.uz\n05 май 2018, 22:01\nЛондоннинг Хитроу аэропортида 50 та тимсоҳ ушлаб қолинди. Тимсоҳлар эгалари ёввойи ҳайвонларни ташиш қоидаларини бузишган. Бу ҳақда BBC News порталига таяниб Кун.уз ёзмоқда.\nБир ёшли тимсоҳлар фермада гўшти учун боқиш мақсадида Малайзиядан Буюк Британияга олиб кирилмоқчи бўлган. 30 сантиметрлик тимсоҳлар Британияга парвоз давомида зич жойлаштирилгани сабабли бир-бирлари билан талашиб келган. Бешта контейнердан ҳар бирига меъёрга кўра 4 та тимсоҳдан жойланиши керак бўлса-да, 10 тадан тимсоҳ тиқилган. Оқибатда битта тимсоҳ нобуд бўлган.\nТимсоҳлар йўқолиб кетиш хавфи остидаги ёввойи ҳайвонлар ва ўсимликлар турлари савдоси ҳақидаги конвенцияга (СИТЕС) кўра мусодара қилинган. Буюк Британия ички ишлар вазирлигида тимсоҳларга янги уй топиб берилиши маълум қилинган.\nСИТЕС 169 та давлат томонидан имзоланган халқаро келишув бўлиб, 1975 йилда кучга кирган. Конвенциядан мақсад ёввойи ҳайвонлар ва ўсимликларни сотиш натижасида йўқ бўлиб кетишдан асраш ҳисобланади. Ҳужжат имзолангандан кейин унинг ҳимояси остида бўлган турлардан бирортаси савдо натижасида йўқ бўлиб кетмаган.\nЯнгиликлар » Дунё » Лондон аэропортида боқиш учун олиб келинаётган 50 та тимсоҳ ушлаб қолинди


[Ўзбекистон Республикаси Адлия вазирлиги томонидан 2015 йил 15 апрелда рўйхатдан ўтказилди, рўйхат рақами 1136-3]\nЎзбекистон Республикаси Вазирлар Маҳкамасининг 2014 йил 31 декабрдаги 372-сон «Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида (Ўзбекистон Республикасининг «Солиқ ва бюджет сиёсатининг 2015 йилга мўлжалланган асосий йўналишлари қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида» 2014 йил 4 декабрдаги ЎРҚ-379-сон Қонуни)»ги қарорига мувофиқ буюраман:\n1. Ўзбекистон Республикаси Меҳнат ва аҳолини ижтимоий муҳофаза қилиш вазирининг 2002 йил 1 апрелдаги 21-сонли буйруғи (рўйхат рақами 1136, 2002 йил 8 май) (Ўзбекистон Республикаси вазирликлари, давлат қўмиталари ва идораларининг меъёрий ҳужжатлари ахборотномаси, 2002 й., 9-сон) билан тасдиқланган Давлат ижтимоий суғуртаси бўйича нафақалар тайинлаш ва тўлаш тартиби тўғрисидаги низомга иловага мувофиқ ўзгартиришлар киритилсин.\n2015 йил 8 апрель,\nЎзбекистон Республикаси Меҳнат ва аҳолини ижтимоий муҳофаза қилиш вазирининг 2015 йил 8 аперлдаги 10-Б-сон буйруғига\n1. 15-банднинг учинчи хатбошисидаги «Иккинчи жаҳон уруши» деган сўзлар «1941 — 1945 йиллардаги уруш» деган сўзлар билан алмаштирилсин.\n2. 21-банднинг иккинчи хатбошисидаги «Иккинчи жаҳон урушининг» деган сўзлар «1941 — 1945 йиллардаги уруш» деган сўзлар билан алмаштирилсин.\n3. 26-банднинг иккинчи хатбошисидаги «Иккинчи жаҳон уруши» деган сўзлар «1941 — 1945 йиллардаги уруш» деган сўзлар билан алмаштирилсин.\n4. Мазкур ўзгартиришлар Ўзбекистон Республикаси Молия вазирлиги, Соғлиқни сақлаш вазирлиги, Марказий банки, Давлат солиқ қўмитаси ва Ўзбекистон Касаба уюшмалари Федерацияси Кенгаши билан келишилган.\n2015 йил 8 апрель\n(Ўзбекистон Республикаси қонун ҳужжатлари тўплами, 2015 й., 15-сон, 189-модда)


«ХОРАЗМ» - «МАШЪАЛ»: ЎЙИН ОЛДИДАН\nКиритилган сана: 02.10.2010.\nБугун «Машъал» Урганчда «Хоразм» клубининг меҳмони бўлади. Бу учрашув ҳам кескин ва курашларга бой тарзда ўтиши кутиляпти. Бундай дейишимизнинг боиси ҳозир «Хоразм»га уч очко ниҳоятда зарур. Ўз навбатида «Машъал» ҳам «Хоразм»га қарши охирги уч ўйиндан бери давом этиб келаётган нохуш анъанага барҳам беришга ҳаракат қилади.\nХоразмликлар иккинчи даврани тажрибали мураббий Баҳром Ҳакимов бошчилигида бошлашди. Аммо жамоа ўзини кўрсата олмагач, қўқонлик мутахассис ишдан бўшатилди ва Вали Султонов яна ўз лавозимига қайтарилди. Вали оға бошчилигидаги жамоа дастлаб Тошкентда «Пахтакор» билан куч синашиб 0:3 ҳисобида мағлубиятга учради, кейин эса уйда «Нефтчи»дан 2:1 ҳисобида устун келди. «Машъал»га келсак жамоамиз ўтган турни Муборакда «Пахтакор»га қарши ўтказиб 1:2 ҳисобида имкониятни бой берди.\nШу ўринда «Хоразм» ва «Машъал» клублари ўртасидаги охирги уч ўйинни ёдга оладиган бўлсак, ўтган мавсум «Хоразм» ҳар иккала баҳсда ҳам бир хил 2:1 ҳисобида «газчилар»ни мағлубиятга учратганди. Шу йилнинг биринчи даврасида Муборакда кечган ўйинда эса ҳисоб очилмаган. Кўриниб турибдики, охирги уч ўйиндан бери «Машъал» «Хоразм» устидан ғалаба қозона олмаяпти.\nШу боис ҳам навбатдаги беллашув кескин ва муросасиз кечиши кутиляпти. Бугунги ўйинни бошқариб бориш тажрибали рефериларимиздан бири Владислав Цейтлинга ишониб топширилди. Унга қанотларда Валентин Шашков билан Владлен Лушин ёрдам беришади. Тўртинчи ҳакам Алишер Мўминов, учрашув назоратчиси эса Вячеслав Валицкий.\nШунингдек, навбатдаги 22-турда қуйидаги ўйинлар бўлиб ўтади.\nҲакам: Б.Намозов (Тошкент).\nҲакам: Р.Эрматов (Тошкент).\nҲакам: Р.Саидов (Тошкент).\nҲакам: В.Коваленко (Тошкент).\nҲакам: Р.Бобомуродов (Навоий).\nҲакам: О.Рубаков (Тошкент).


Президент фармони билан 2015 йил 4 февралида Ўзбекистон Республикаси алоқа, ахборотлаштириш ва телекоммуникация технологиялари давлат қўмитаси негизида Ўзбекистон Республикаси Ахборот технологиялари ва коммуникацияларини ривожлантириш вазирлиги ташкил этилган эди.\nўқув-семинари иштирокчилари билан очиқ мулоқот ўтказди. Бу ҳақда АКТ вазирлиги ахборот хизмати хабар берди. Фото: «Mitc.uz» Тадбирда ...\nҲозирда республикамизда «Бир миллион дастурчи» лойиҳаси амалга оширилаётгани, ушбу лойиҳада барча ўқувчилар қатнашиши мумкинлиги ҳамда бунинг учун кенг имкониятлар яратилгани таъкидлаб ўтилди.\nделегацияси вакиллари билан учрашув бўлиб ўтди. Бу ҳақда АКТ вазирлиги ахборот хизмати хабар берди. Ахборот технологиялари ва коммуникацияларини ... шартномаси асосида ривожланиб бораётганини эътироф этди. Фото: АКТ вазирлиги ахборот хизмати Ахборот технологиялари соҳасидаги бир ...\nЎзбекистон Республикаси Ахборот технологиялари ва коммуникацияларини ривожлантириш вазирлигида Япониялик мутахассис Этсуаки Ёшида иш бошлади.


Жиззахда илк нодавлат таълим муассасаси ишга тушди - Darakchi\nЖиззахда илк нодавлат таълим муассасаси ишга тушди\nЖАМИЯТ 02.12.2013, 12:59\nМуассаса ўз фаолиятини давлат таълим стандарти асосида ташкил этади.\n2013-2014 ўқув йилида Жиззахда бу борада илк қадам қўйилди. Янги ўқув йилидан эътиборан Жиззах шаҳрининг Халқобод маҳалласида вилоятдаги илк нодавлат таълим муассасаси ўз фаолиятини бошлади. Бу ҳақда вилоят хокимлиги расмий ахборот портали хабар беради.\nТаълим муассасаси мактаб ўқувчиларининг бўш вақтларини мазмунли ташкил этиш, улардаги билим ва жисмоний маданиятга бўлган интилишни янада кучайтириш билан шуғулланади,— дейди жамоа директори Шоира Бердиёрова. —Шу мақсадда 3-синфдан 9-синфгача бўлган ўкувчиларни август ойида бўладиган имтиҳон асосида қабул қиламиз. Айни вақтда ўқувчилар мактабдаги дарслардан сўнг бизда математика, физика, тарих, инглиз ва рус тиллари бўйича билимларини янада мустахкамламоқдалар, жисмоний тарбиядан маҳоратларини оширишмоқда.\nНодавлат таълим муассаса фаолият бошлаши натижасида 12 нафар киши иш билан таъминланди. Янги ўқув муассасада кам таъминланган оилаларнинг болалари учун барча машғулотлар бепул олиб борилади. Муассасада таълим олаётган 160 нафар ўқувчининг 43\nнафари кам таъминланган оилаларнинг фарзандлари.


Ҳамжиҳатлик ва бунёдкорлик шу йилнинг 22-23 август кунлари бўлиб ўтадиган умумхалқ хайрия ҳашарида ўз ифодасини топади\nЯна саноқли кунлардан кейин мамлакатимиз мустақиллигининг йигирма тўрт йиллик байрамини нишонлаймиз. Зотан, истиқлол боис ўзлигимиз, инсоний ҳақ-ҳуқуқ ҳамда қадр-қимматимиз тикланиб, халқимиз асрлар давомида интилиб яшаган ва курашган бебаҳо неъмат аҳамиятини теран идрок этаяпмиз.\nБосиб ўтилаётган оғир ҳамда машаққатли, айни пайтда шарафли бўлган бу йўлда улкан ютуқларни қўлга киритиб, юксак марраларни забт этаяпмиз.\nШу кунларда юртимиз барча ҳудудида энг улуғ, энг азиз айёмга қизғин ҳозирлик кўрилмоқда. Ўзбекистон Республикаси Вазирлар Маҳкамасининг фармойиши билан жорий йилнинг август ойи мамлакатимизда ободонлаштириш ва тозалик ойлиги сифатида эълон қилинган. Шу муносабат билан жойларда бунёдкорлик ва яратувчанлик ишлари жадал тус олди. 22-23 август кунлари бўлиб ўтадиган умумхалқ хайрия ҳашарида бу борадаги тадбирлар кўлами янада кенгайиши, шубҳасиз.\nИстиқлол шарофати билан миллий урф-одатларимиз ҳамда улар замирида мужассам бўлган меҳр-оқибат, инсонни улуғлаш, ижтимоий ҳаётда вужудга келаётган турли масалаларни биргалашиб ҳал этиш каби ибратли қадриятлар тобора мустаҳкамланмоқда.\nБу борада, айниқса, янгича маъно-мазмун касб этган ҳашарнинг аҳамияти юқори. Зеро, ҳашар туфайли гўзал диёримизнинг ҳар бир гўшаси — қишлоғу шаҳарларимизда изчил амалга оширилаётган эзгу ишлар кенг қулоч ёзади, ҳудудларимиз обод қилиниб, ораста кўринишга келтирилади, янги иншоотлар фойдаланишга топширилиб, кўплаб иш ўринлари яратилади. Эҳтиёжманд инсонлар, хусусан, Иккинчи жаҳон уруши қатнашчилари, меҳнат фронти фахрийлари ва ногиронлар ҳолидан хабар олиниб, уларга давлат ҳамда жамоат ташкилотлари томонидан моддий ва маънавий ёрдам кўрсатилади.\nДарҳақиқат, давлатимиз мустақиллигининг 24 йиллиги муносабати билан бўлиб ўтадиган умумхалқ хайрия ҳашари олдидан юртимиздаги барча ташкилот, корхона ҳамда муассасаларда мазкур тадбирни пухта ташкил этиш ва юқори савияда ўтказишга қаратилган аниқ чора-тадбирлар белгилаб олинган. Хусусан, “Маҳалла” хайрия жамоат фонди республика бошқаруви ҳамда ҳудудий тузилмалари ва республикамиздаги 10 мингга яқин фуқаролар ўзини ўзи бошқариш органлари томонидан ҳашар кунлари амалга ошириладиган кенг кўламли вазифалар режаси ишлаб чиқилди. Унга кўра, маҳаллалар, аҳоли пунктлари, кўп қаватли бинолар ҳамда ҳовлилар атрофларини, гузарлар, хиёбонлар, зиёратгоҳ ва қабристонларни ҳамда кўча ва йўлакларни тартибга келтириш, дарахтларга шакл бериш, ҳудудларни маиший ҳамда қурилиш чиқиндиларидан тозалаш ва бошқа юмушлар бажарилади.\nАйнан ҳашар кунлари маҳалла муҳитида шаклланган ҳамда бугунги кунда ривожланиб бораётган ўзаро меҳр-оқибат, аҳиллик ва тотувлик, эҳтиёжманд, ёрдамга муҳтож кишилар ҳолидан хабар олиш, етим-есирларга янада кўпроқ ғамхўрлик кўрсатиш каби халқимизга хос эзгу анъаналар кенг ифодасини топади.\n— Мустақиллик — бебаҳо неъмат. Ҳар биримиз учун унинг қадри юксак, аҳамияти беқиёс, — дейди “Маҳалла” хайрия жамоат фонди республика бошқаруви раисининг ўринбосари Д. Усманов. — Энг улуғ, энг азиз байрамимиз олдидан ўтказилаётган умумхалқ хайрия ҳашарида 17,5 миллион нафарга яқин киши, жумладан, 10 миллион нафардан зиёд ёшларнинг иштирок этиши кутилаётгани ҳам ана шундан далолатдир. Уларнинг ёрдами билан кўчалар, йўл ва майдонлар ободонлаштирилади, ариқ ҳамда лотоклар тозаланади, дарахтларга шакл берилади. Эҳтиёжманд оилаларга, ногирон ва ёлғиз қарияларга моддий ёрдамлар кўрсатилади. Айни чоғда юртдошларимизга байрам туҳфаси сифатида маиший хизмат шохобчалари, ишлаб чиқариш цехлари, маҳалла гузарлари ҳамда болалар спорт майдончалари ишга туширилади.\nМазкур тадбирда ёшларнинг фаол қатнашиши кутилаётгани, айниқса, эътиборга молик. Ҳашар фарзандларимиз қалбида она-Ватанга ва истиқлол ғояларига садоқат, миллий урф-одат ҳамда қадриятларимизга ҳурмат, бир-бирига кўмаклашиш, инсонпарварлик каби эзгу туйғуларни янада мустаҳкамлашга хизмат қилади.\nУмумхалқ хайрия ҳашаридан тушадиган маблағларнинг аксарият қисми “Кексаларни эъзозлаш йили” Давлат дастурида белгиланган устувор вазифалар ижросини изчиллик билан давом эттиришга йўналтирилади.\nМухтасар айтганда, меҳр-оқибат, ҳамжиҳатлик, яратувчанлик каби эзгу ғояларни ўзида мужассамлаштирган умумхалқ хайрия ҳашари кунлари қишлоқ ва шаҳарларимиз янада обод бўлади, кўнгилларга қувонч улашилади, савобли амаллар кўлами кенгаяди. Пировардида мустақиллик байрамини обод манзилларда, кўтаринки кайфиятда кутиб оламиз.\nМазкур рукндаги бошқа мақолалар: « Миллий электрон суд иш юритуви тизими кенгаймоқда\tИстиқлол фарзандлари »


Россиялик учувчилар Тожикистонда 8 ярим йил қамоқ жазосига ҳукм қилинди - BBC News O'zbek\nРоссиялик учувчилар Тожикистонда 8 ярим йил қамоқ жазосига ҳукм қилинди\nImage caption Россиялик учувчилар Қўрғонтепа қўналғасига қўниш учун рухсатга эга бўлганликларини айтмоқдалар.\nЖанубий Тожикистондаги Қўрғонтеппа шаҳар маҳкамаси Россия фуқароси Владимир Садовничий ва Эстония фуқароси Алексей Руденкони чегардан ноқонуний тарзда ўтиш, контрабанда ва халқаро ҳаво йўллари қоидаларни бузиш айбловлари билан 8 ярим йил қамоқ жазосига ҳукм этди.\nБу икки учувчи жорий йилининг март ойида икки "АН-72" учоғида Қўрғонтеппа шаҳар аэропортига фавқуллода рвишда қўнишга мажбур бўлган вақтлари Тожикистон ҳуқуқ-тартибот органлари томонидан қўлга олингандилар.\nВладимир Садовничий ва Алексей Руденконинг ҳимоячиси Ғулом Бобоев уларга қўйилган айбловларни сохта ва ҳукмни одил эмас, дея таърифлаб, ҳукм устидан ариза ёзишини билдирган.\n"Бу икки учоқнинг Афғонистондан Тожикистонга ўтиши учун барча зарурий ҳужжатлар мавжуд бўлиб, оғзаки тарзда ижоза ҳам берилган. Аммо "Тожикаэронавигация" ширкати учоқларга Қўрғонтеппа аэропортига қўнишга ижозат бермай, Афғонистон ҳудудига қайтиб кетишларини талаб қилган. Учоқларда бир тоннага яқин ёнилғи қолган бир пайтда улар Кобул шаҳар қўналҳасига етиб бора олмасдилар", -деб айтди жаноб Бобоев.\nШуниндек, Ғулом Бобоев учоқ ичида топилган учоқ мотори контрабанда бўлмай, балки эҳтиёт қисм сифатида мавжуд бўлганлигини айтди.\nЛекин ҳакам Темур Бобоев айбланувчиларга қўйилган айбловларда далиллар борлигини таъкидлади.\nЖумладан, унинг айтишича, бу икки учоқда Россиянинг "Ролкан Инвестмент ЛТД" хусусий ширкатига тааллуқли эканлиги борасида ҳужжат йўқ. Ҳамда, учувчилар учоқ мотори контрабанда эмаслигини исботлаб бера олмаганлар.\nРоссия Ташқи Ишлар Вазирлиги вебсаҳифасида эълон қилинган баёнотда Садовничий ва Руденколарга нисбатан чиқарилган ҳукмга "ўта оғир ва сиёсий", дея баҳо берилган.\nБаёнотда айтилишича, маҳкамага тортилганларнинг айбларини исботловчи қатъий далиллар тақдим этилмаган, айблов хулосаси эса тахмин ва асоссиз эҳтимолларга қурилган.\nРоссия Ташқи Ишлар Вазирлигига кўра, бу қадам билан Тожикистон мавжуд халқаро нормаларни ошкорона бузмоқда.\nВазирликка кўра, Тожикистон маҳкамаси ҳукми "икки мамлакат ўртасидаги иттифоқчилик ва стратегик ҳамкорлик муносабатларини мустаҳкамлаш йўлида хизмат қилмайди, аксинча бу муносабатларга жиддий зиён етказади.


Римнинг янги императори - blog.xabar.uz\nРимнинг янги императори\nФутбол буйича Рома футбол клубининг узгартириб булмайдиган хужумчиси Эдин Жеко хаети хакида суз боради.\nАминов Бахромжон Эркинович\nКўпгина инсонлар жаҳаннам нима эканини яхши англамайдилар. Жаҳаннамни (бу дунёдагисини) ўз кўзлари билан кўрган футболчи, бу, Эдин Жеко.\n1986- йилнинг 17- март куни, этник таркиби бўйича дунёдаги энг мураккаб давлатлардан бири бўлмиш собиқ Югославиянинг Сараева шаҳарчасида, мусулмонлар оиласида дунёга келди. Сиёсий зиддиятлар, динлараро жанжалларни ҳали англаб етмаган жажжи Жеконинг қалбида майдонга, тўпга бўлган муҳаббат куртак оча бошлади. Бунинг акси ўлароқ Эдиннинг ота-онаси бундай нотинч вазиятда уни кўча чангитиб тўп тепиб юришига қаршилик қилишарди.\n"Урушда яшаш нима эканини биласизми?" - дея йиғлаб юборади Жеко.\nБир сафар у қумлар устида тўп тепаётган дўстларини кўриб уларни олдига чиқишни жуда хоҳлайди. Аммо онаси унга қаршилик қилади ва илм олиши кераклигини уқтиради. Олти ёшли болакай эса «Фотиҳа» сурасини ширин овози ила айтиб меҳрибонини эритади ҳамда мақсадига эришади. Дўстлари билан тўп тепиб уйдан узоқлашиб кетган Эдиндан ҳавотир олган онаси уни тезда уйга қайтариб олиб келади. Орадан чамаси ярим соат ўтиши билан майдонга бўмба(!) келиб тушади ва ҳамма дўстлари ҳалок бўлишади.\nБир неча йил давомида Эдин ҳар куни ўқ овозидан уйғонади. Вайронагарчиликлар натижасида улар ҳам уйларидан айрилишади. Ўн минг маҳаллий Босниялик ўлдирилади, уларнинг 1200 нафари Эдин ёшидаги болалар эди.\n"Бизни оиламиз катта эди. 15 киши 35 кв метр жойда яшар эдик. Озиқ-овқат танқис, кунига уч маҳал овқатланиш иложсиз эди. Бир куни отам уйда ёлғиз қолганларида, уйимизга граната келиб тушди. Отамни кўзлари кўр бўлиб қолди. Бизни эса сарсон ва қочувдаги ҳаёт кутмоқда эди. Мен ҳар куни йиғлардим. Жуда кўп кўз ёш тўкардим".\nШундай қийинчиликларга қарамасдан, жанглардан омон чиққан "Бриллиант бола" (лақаби) ўз мақсадига етишади. Йигирма икки ёшида Феликс Магат бошлигидаги «Волфсбург» таркибида Германия чемпионати бош соврини "Олтин товоқ"ни боши узра баланд кўтаради.\nШунингдек Англияда "шаҳарликлар" билан эришиши мумкин бўлган барча совринни қўлга киритади.\nХозирги кунда «Рома» клубининг ишонган, матонатли ҳужумчиси, жамоаси тарихига зарҳал ҳарфлар билан ёзиладиган ЧЛ ярим финалини тақдим қилди.\n"Босния сен билан фаҳрланади!" - дея ҳайқиради мухлислар.\nБир қиз ва ўғилнинг суюкли отаси бўлган Эдинга фаолиятида муваффақиятлар тилаб қоламиз.\nMuallifning yozganlarini o’qib ko’zlarim yoshlandi, chunki qiyin sharoitda yashab mana shunday mashhur insonga aylanganlar qattiq asfaltni yorib o’sib chiqqan maysaga o’xshataman. Lekin muallif Edin Jeko aynan qanday qilib futbolga kirib kelgani, bu borada qanday qiyinchiliklarni boshidan o’tkazgani haqida ham qo'shib yozishsa blogpost oddiy blogpost bo’lib qolmas edi, aksincha motivatsiya beruvchi ajoyib blogpostga aylangan bo’lar edi.\n3 Расул Кушербаев 29/04/2018\nСарлавҳани блогпост орқали очиб бериш керак эди. Римнинг императори сифатида талқин қилинадиган футболчилар кимлар бўлганлиги ҳақида қисқача маълумот берилса ҳам кифоя эди. Бироқ блогпост жуда таъсирчан ёзилган, фақат ушбу постдаги сўзлар аксарияти таржима эканлиги учун муаллифнинг ўз қарашлари нисбатан кам ёритилган. Муаллиф агар футболчининг матонати ва саботини унинг шу кунгача бўлган фаолиятида қай тартибда бўлганини ёритганда нисбатан тугалланган пост ҳосил бўлар эди. Кейинги постларда муаллифдан янада яхшироқ мавзуларни кутиб қоламан.\n2 Тўлқин Юсупов 05/05/2018\n4 Иноят Садикова 19/05/2018


Инсоннинг инсон бўлиб шаклланишида маънавиятнинг ўрни муҳим. Маънавиятсиз яшаш — яшаш эмас, шунчаки кун кўришдир. Биз китоб ўқишни, расм чизишни, мусиқа тинглашни, қўйингки, ўзга мавжудотлардан юксакроқ туйғуларни идрок этган, сезган пайтларимизданоқ маънавият деган илоҳий неъмат пайдо бўлган. Бу сўзларни тамаддуннинг янги бир палласида туриб айтяпмиз, аммо бу шундай палла бўлдики, ўзимиз ардоқлаган, қонуниятларини кашф этган маънавиятнинг душмани ҳам ўзимиз бўлиб қоляпмиз.\nОртга назар ташланг: маънавият, тарбия масаласидакўп вақтимиз сабабларни бартараф этишга эмас, оқибат билан курашишга сарфланди. Самараси паст, серхаражат, номигагина ўтказилувчи тадбирлардан бўшамай қолдик. Энди бўлса, ижтимоий лоқайдлик, боқимандалик, кўзбўямачилик каби иллатларни рад этиш, қоралаш ва уларга қарши курашиш жуда суст кечмоқда.\nУшбу салбий иллатлар бола ҳаётининг илк йилларида йўл қўйилаётган психологик, физиологик ва педагогик хатоларнинг оқибати экани ҳам сезилиб қолди. Шу сабабли маънавиятли жамият, маънавиятли инсон шаклланишини таълим-тарбия тизимининг илк босқичидан бошлаб йўлга қўйиш зарурлиги янада аён бўлди.\nШу боис Президентимизнинг «Мактабгача таълим тизими бошқарувини тубдан такомиллаштириш чора-тадбирлари тўғрисида»ги фармони ва «Ўзбекистон Республикаси Мактабгача таълим вазирлиги фаолиятини ташкил этиш тўғрисида»ги қарорига мувофиқ, янги тизим яратилмоқда. Республика Маънавият ва маърифат маркази бу жараёнда самарали иштирок этиш мақсадида фаол саъй-ҳаракат олиб бормоқда.\nУч босқичли узлуксиз тарбия\nАмалдаги таълим тизимига мувофиқлаштирилган узлуксиз маънавий тарбия тизимини яратиш устида ишлаяпмиз. Уч босқичдан иборат ушбу тизимнинг биринчи босқичи туғуруқхона эшигидан бошланади. Мамлакатимизда йилига 700 мингдан ортиқ фарзанд дунёга келади. Чақалоқнинг уч ёшгача бўлган даврида она ва боланинг психологик,физиологик мулоқоти руҳиятнинг онг остини шакллантиради. Инсоннинг асосий фазилатлари онг ости билан узвий боғлиқ эканини ҳисобга оладиган бўлсак, ушбу даврнинг ҳал қилувчи аҳамиятини идрок этиш қийин эмас.\nБинобарин, савол туғилади: ёш оналар боланинг маънавий тарбияси учун нималар қилиш керак эканини биладими? Она сути билан озиқланган ва озиқланмаган боланинг жисмоний, маънавий шаклланишдаги фарқи, бола олдида ота-она жанжалининг психологик оқибатлари, она меҳрининг бола учун умри давомида атрофдагиларга нисбатан муносабатини белгилаб беришини-чи?Биз туғуруқхонадан чиқаётган ҳар бир онанинг қўлига шулар ҳақида оддий ва содда тилда ёзилган, керак бўлса, расмли тарзда тушунтирилган қўлланма тутишни, улардаги тавсияларга маҳаллалардаги маънавий ишларга масъул вакиллар, патронаж ҳамширалар орқали амал қилиниш ҳолатини мониторинг қилиб боришни режалаштирганмиз.\nИккинчи босқич мактабгача таълим муассасаларида бошланади. Она томонидан уйда бошланган маънавий тарбия профессионал педагоглар томонидан айнан мана шу масканда давом эттирилади. Бу босқични самарали ва сифатли ташкил этиш ҳар томонлама муҳим. Бунинг учун аввало, малакали бошланғич таълим педагогларини тайёрлаш керак. Шу мақсадда педагог кадрлар тайёрловчи олий ўқув юртлари учун маънавий тарбияни ташкил этиш методик қўлланмасини ишлаб чиқиш борасида иш олиб борилмоқда.\nИккинчидан, Президентимиз томонидан қўйилган муҳим вазифа – мамлакатимиздаги 4 миллиондан ортиқ 7 ёшгача болаларни тўлиғича МТМга қамраб олишга эришиш зарур. Энди босқичма-босқич, мактабгача таълимни тўлиқ давлат назорати ва таъминотига олиш масаласи устида ўйлашимиз лозим. Хусусий боғчаларнинг бўлиши жуда тўғри, оилаларнинг маълум бир қисми юқори сифат ва янада такомиллашган қўшимча хизматларни тавсия қилувчи хусусий боғчалар хизматидан фойдаланиши табиий. Лекин мактабгача таълим даврида йўл қўйилган хатолар кейинчалик жамиятнинг серхаражат муаммоларига айланиб бораётгани ҳисобга олинса, бундай жиддий масала оилаларнинг имкониятига ташлаб қўйилмаслиги керак. Ҳар бир бола қисқа вақт ичида мамлакат фуқаросига айланади. Унинг фидойи ёки лоқайд бўлиши айнан шу даврда ҳал бўлади. Бу давр учун қилинган ҳар қандай харажат келгусида ўзини тўлиқ оқлайди.\nУчинчидан, болаларнинг тўғри овқатланишини ташкил қилиш ҳам ҳар жиҳатдан аҳамиятли. Зеро, сифатли овқатланиш соғлом тарбияни таъминлайди. Тан олиш керак, минглаб муассасалар захирасидаги озиқ-овқат маҳсулотлари ва тайёрланаётган таомлар сифатини ҳар куни мунтазам назорат қилиш қийин. Таҳлиллардан ўтган, таркибида зарур микроэлементлар кафолатланган, қадоқланган нонушта, тушлик ва кечки енгил таомларни мактабгача таълим муассасаларига етказиб бериш тизими масаланинг ечими бўла олади. Бу жараёнга халқаро тажрибадан тўғри фойдаланган ҳолда тадбиркорларни жалб қилиш керак, деб ўйлайман.\nУзлуксиз маънавий тарбиянинг учинчи босқичи мактабда амалга оширилади. Таълим жараёнида интеграциялашган маънавий тарбия тизимини ишга тушириш зарур. Бу босқичда мактаблардаги маънавий-маърифий ишларни янги босқичга кўтариш, маънавий тадбирлар ўтказиш, ота-оналарни жараёнга фаол жалб қилишни назарда тутадиган лойиҳаларни амалга оширишни мақсад қилганмиз.\nБолани гап-сўзимиз эмас, ҳаракатларимиз тарбиялайди. Ҳар биримиз фарзандларимизнинг ўқимишли, маърифатли бўлишини хоҳлаймиз. Лекин, минг афсуски, бадиий китоб, газета-журнал кириб бормайдиган хонадонлар жуда кўп. Энди ўйлаб кўринг: умрида ҳеч бўлмаса ўн-ўн бешта бадиий китоб ўқимаган, ҳатто газета-журналларнинг номини ҳам эшитмаган баъзи ёшлардан нима кутиш мумкин? Обуна нархи қиммат дерсиз, кечирасиз,тўй-маъракаларда миллионлаб пулни ҳавога совураётган ўзимиз эмасми ахир?\nПрезидентимизнинг «Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида»ги қарорига таяниб, барча ҳудудий бўлимларимиз томонидан «Оилаларга маърифат улашиб» номли лойиҳа доирасида чекка ҳудудлардаги кам таъминланган, кўп болали оилаларга ўзбек миллий қадриятлари, маданияти ва маънавияти акс этганкитоб тарқатилди. Бу лойиҳани барча байрамларда ўтказиб боришни анъанага айлантирдик.\nТарбиянинг асосий қисми – намунадир. Шу сабабли нуфузли олий ўқув юртларининг ватанпарвар, фидойи талабаларидан иборат «Талаба тарғиботчилар» гуруҳларини туздик. Ушбу гуруҳ аъзолари ўқишдан бўш вақтда, ўқув таътиллари давомида мамлакатимизнинг энг чекка ҳудудларидаги мактаблар, лицейларда учрашувлар ўтказмоқда.\nҚўлига бирон марта китоб олмаган одам боласига китоб ўқишни маслаҳат бериши, ҳатто буюриши, бефойда ва самарасиз! «Болаларни бизнинг гап-сўзларимиз эмас, балки ҳаракатларимиз тарбиялайди», деган эди буюк педагоглардан бири Антон Макаренко. Китоб бўлган хонадонда у албатта қўлга олинади, ҳеч бўлмаганда, беш-олти саҳифа ўқилади. Шу маънода шаҳар ва қишлоқларда қурилаётган намунавий уйларга диний, дунёвий ва бадиий адабиётлардан иборат китоб жавонини жойлаштириш таклифини илгари суряпмиз.\nМамлакатимизда 9 мингдан ортиқ маҳаллада6 миллиондан зиёд оила истиқомат қилади. Ҳар бир маҳалланинг посбони, ҳамшираси ва маънавият масалаларига масъулмаслаҳатчиси бор. Мана шу учала мутахассисга замонавий планшетлар бермоқчимиз. Ушбу планшетларга жойлаштирилган сўровнома – дастур асосида, марказий экспертлар гуруҳи билан мунтазам алоқада уйма-уй, маҳаллама-маҳалла таҳлиллар олиб борилади. Саволлар психолог, педагог ва социологлар томонидан тузилган бўлиб, берилган жавоблар оилалар ва маҳаллалардаги маънавий муҳитни кўрсатиб беради. Ана шунда Вернер қонунидаги: «...кераксиз жойдаги кераксиз ҳаракатнинг оқибати кутилган натижанинг тескарисига тенгдир» деган хулосадан келиб чиқиб, қаерда нима билан шуғулланишимиз зарурлигини аввалдан билиб, режали, илмий таҳлиллар ва хулосаларга таянган ҳолда иш олиб борамиз. Ҳозирда Ахборот технологиялари вазирлиги билан ҳамкорликда айни мақсадларга хизмат қилувчи дастур ишлаб чиқилмоқда.\nТарихга назар ташлайдиган бўлсак, қайдаки, илм-маърифат тараққий этган, инсон қадри улуғланган бўлса, ўша жойда барча соҳаларда юксак ютуқларга эришилган. Шундай экан, маънавият машъаласини баланд тутган халқимизнинг ҳамиша қадамлари қутлуғ, истиқболи улуғбўлиши шубҳасиз.\nРеспублика Маънавият ва маърифат маркази раҳбари,\n“Миллий тикланиш” демократик партияси фракцияси аъзоси.\nҳаракатларимиз эмас тарбиялайди сўзимиз гап Болани


Lotinchada 13 сентябрь 2021, 21:02 Жаҳон\nИспанияда ўрмон ёнғинлари туфайли минглаб одамлар уйларини ташлаб кетишди\nИспания жанубидаги Aндалусия ҳудудида ўрмон ёнғинлари натижасида 2 мингга яқин одам ўз уйларини ташлаб кетди. Якшанба куни яна олтита шаҳар ва қишлоқ эвакуация қилинди. Фожиада фавқулодда хизмат ходимларидан бири ҳалок бўлди. Маҳаллий ОАВга кўра, ёнғин натижасида 7,4 минг гектар майдон ёниб кетган. — ВВС.\nФранцияда «санитария паспорти»га қарши норозилик намойишларида 120 мингдан ортиқ киши қатнашган\nФото: Alaattin Dogru/Getty Images\nШанба куни Франциянинг бир қатор шаҳарларида жами 121 мингга яқин одам «санитария паспорти»га қарши норозилик намойишларида қатнашди. BFM TV’нинг ёзишича, Париждаги намойишларда 19 минггача одам қатнашган, полиция улардан 104 нафарини ҳибсга олди. Ҳуқуқни муҳофаза қилиш органларининг уч ходими жароҳат олди.\nНашрнинг эслатишича, «санитария паспорти» қаршилари кетма-кет тўққизинчи шанба Франция шаҳарлари кўчаларига чиқишмоқда. Шу билан бирга, сўнгги ҳафталарда иштирокчилар сони тобора камайиб бораётгани кузатилмоқда. Франция ИИВ маълумотларига кўра, ўтган шанба куни норозилик намойишларида 140 минг киши қатнашган. Ушбу кўрсаткич ўтган икки ҳафтада эса мос равишда 165 минг ва 175 минг кишини ташкил қилган. — BFM TV.\nЛондон мустақиллик бўйича референдум ўтказишга рухсат беради деб умид қиламан — Шотландиянинг биринчи вазири\nШотландия биринчи вазири, Шотландия миллий партияси раҳбари Никола Стержен Буюк Британия ҳукумати ҳудуднинг мустақиллиги бўйича ўтказиладиган янги референдумда ҳамкорлик йўлини танлайди, деган умидда. Бу ҳақда ТАСС РА’га таяниб хабар бермоқда.\n«Менинг бошқарув ва сиёсатга ёндашувим қарама-қаршиликка эмас, балки, иложи борича, ҳамкорликка асосланади. Шунинг учун ҳам ҳамкорлик руҳида Шотландия ва Британия ҳукуматлари 2014 йилда бўлгани каби келишувга эришади деб умид қиламан. Шотландия халқининг демократик истаклари эшитилади ва ҳурмат қилинади. Бу аниқ — демократия ғалаба қозониши керак ва шундай бўлади», дея келтиради нашр Стерженнинг сўзларини. Сиёсатчининг фикрича, агар 5,5 млн аҳолилик ҳудуд ажралиб кетса, Лондон ва Эдинбург ўртасидаги ўзаро муносабатлар янада кучаяди. «Мустақил Шотландия ва Буюк Британиянинг қолган қисми ўртасидаги ҳамкорлик давом этади, лекин бундан ҳам мустаҳкам асосда, Шотландия тенг ҳуқуқли шерик бўлади», — деди у.\nСтержен ўтган ҳафта 2023 йил охиригача плебисцит ўтказишни режалаштираётганини ва коронавирус пандемияси туфайли тўхтатилган режалар ўзгармаслигини тасдиқлади. Бироқ Лондонда, Шотландия етти йил олдин ўз танловини қилганини ҳисобга олиб, Эдинбургга бундай ҳуқуқни бермасликларини таъкидлаб келишмоқда.\nШотландия мустақиллиги бўйича референдум 2014 йилда бўлиб ўтган эди. Иштирокчиларнинг камида 55 фоизи Эдинбург ва Лондон ўртасидаги иттифоқни сақлаб қолиш тарафдори бўлганди.\nМьянмада қаршилик кучлари томонидан 50 га яқин ҳарбий ва полициячи ўлдирилди\nМьянманинг Чин штати ва Магуэй ҳудудида тинч аҳоли қаршилик кучлари томонидан уюштирилган иккита ҳужум оқибатида 50 га яқин нафар ҳарбий ва полициячи ҳалок бўлди. Хабарга кўра, икки уюшманинг 200 га яқин вакили Чин штатидаги қишлоқлардан биридаги ҳарбий постга ҳужум қилган, бироқ кейинроқ улар орқага чекинишган. Шанба куни кечқурун 400 киши иккинчи марта ҳужум уюштириб, бу объектни эгаллашга муваффақ бўлишди. Жанг пайтида 12 нафар аскар ҳалок бўлди, қаршилик кучларининг 8 нафар вакили жароҳат олган. Ўқотар қурол ва ўқ-дориларни тортиб олгач, ҳужумчилар ҳарбий постни ёқиб юборишди.\nМагуэй вилоятидаги полиция постига қилинган ҳужум пайтида, ҳуқуқни муҳофаза қилиш органларининг беш ходими ўлдирилди, 3 нафар ҳужумчи яраланди. Воқеа жойига қўшимча куч сифатида юборилган яна 30 нафар полициячи пистирмада ўлдирилган. — The Irrawaddy.\nБундан ташқари, Мьянма қуролли кучлари ва Вьетнам Мудофаа вазирлиги қўшма корхонасига тегишли 80 дан ортиқ телекоммуникация миноралари қаршилик кучлари томонидан йиқитилган. Магуэй, Сагаинг ва Янгон вилоятларида мамлакат ҳарбийлари камида 12 нафар тинч аҳолини отиб ўлдирдилар.\n1 февраль куни Мьянмада ҳарбийлар ҳукумат раҳбарлари ҳибсга олингани ва мамлакатда бир йилга фавқулодда ҳолат жорий этилгани ҳақида эълон қилган эдилар. Ушбу қарор сохталаштирилган парламент сайловлари туфайли қабул қилингани таъкидланганди. Август ойида Мьянма Давлат маъмурий кенгаши мамлакат муваққат ҳукумати тузилишини эълон қилганди. Мьянма қуролли кучлари бош қўмондони, катта генерал Мин Аун Хлайн бош вазир лавозимини эгаллади. 2023 йилнинг иккинчи ярмида мамлакатда янги сайловлар ўтказилиши режалаштирилмоқда.\n«Толибон» Барадарнинг вафот этгани ҳақидаги хабарларни рад этди\nAфғонистон муваққат ҳукумати раҳбарининг ўринбосари Aбдул Ғани Барадар ўлдирилгани ёки яралангани ҳақидаги хабарлар асоссиз, дея маълум қилди ҳаракат расмий вакили Муҳаммад Соҳаил Шоҳин. «Мулла [Aбдул] Ғани Барадар Охунднинг яралангани ёки ўлдирилгани ҳақидаги хабарлар асоссиз ва ёлғон, мен уларни қатъий рад этаман», — дейди Шоҳин.\nAввалроқ ОAВда «Толибон» гуруҳлари ўртасида отишма натижасида Барадарнинг яралангани ҳақида хабарлар тарқалган эди. — ТАСС.\nАфғонистондаги вазият бўйича бошқа янгиликлар:\n«Толибон» хавфсизлик хизмати Мозори-Шарифда болаларни ўғрилаб кетаётган гуруҳ йўқ қилингани ва тўрт нафар вояга етмаган бола озод қилинганини эълон қилди. Ҳаракат кучлари бу махсус операцияни душанба куни кечаси ўтказди. Хабарга кўра, гуруҳда тўрт нафар афғон эркак ва бир ўзбек аёли бўлган. Уларнинг ҳаммаси ўлдирилган. — Aamaj News.\nҚатар ташқи ишлар вазири Муҳаммад бин Aбдулраҳмон Ас-Соний «Толибон»ни мажбуриятларни бажаришга чақирди. Вазир, шунингдек, толибларни аёллар ҳуқуқларини ҳурмат қилишга ва халқаро ҳамжамият билан муносабатларни ривожлантиришга чақирди. Сиёсатчининг сўзларига кўра, Қатар самолётлари Кобул аэропортига учишни давом этмоқда. — Интерфакс.\nБМТнинг Озиқ-овқат ва қишлоқ хўжалиги ташкилоти (ФAО) бош директори Цюй Дунъюй Афғонистонда гуманитар вазиятнинг ёмонлашишига йўл қўймаслик учун мамлакат халқига шошилинч ёрдам кўрсатиш зарурлиги ҳақида гапирди. «ФAО кейинги тўрт ой ичида яна 3,5 млн кишига ёрдам бериш учун зудлик билан 36 млн долларга муҳтож», деди ташкилот директори. Йил бошидан бери ФAО 1,9 млндан ортиқ кишига ёрдам берди, дея қўшимча қилди у. — ТАСС.\nАҚШ Aфғонистонга 64 млн долларга яқин қўшимча гуманитар ёрдам кўрсатади, деб хабар берди AҚШнинг БМТдаги элчиси Линда Томас-Гринфилд. Унинг таъкидлашича, бу маблағлар афғонларни зарур озиқ-овқат ва тоза сув билан таъминлашга ёрдам беради. Бундан ташқари, гуманитар ёрдам аёллар, болалар, этник ва диний озчиликларни ҳимоя қилиш билан боғлиқ муаммоларни ҳал қилишга сарфланади. — Интерфакс.\nФранция Aфғонистонга 100 млн евро миқдорида гуманитар ёрдами кўрсатади, деди мамлакат ташқи ишлар вазири Жан-Ив Ле Дриан.\nBMW China Automotive Trading тўла бакдан ёқилғининг сирқиб тўкилиши хавфи туфайли Хитой бозоридан 142 754 та автомобилни қайтариб олади. Сирқиб тўкилиш бакларнинг конструктив камчиликлари натижаси содир этаётгани айтилмоқда. 2011 йил 7 сентябрдан 2016 йил 30 апрелгача чиқарилган, Хитойга импорт қилинган 116i, 118i, 120i, 125i, 218i, 220i, 320i, 325i, 328i, 330i, 340i, 420i, 428i, 430i, 435i, 440i, M135i, M2, M235i, M3, M4 ва Active Hybrid 3 моделлари қайтарилади. 3 серия машиналарини қайтариб олиш жараёни бошланган, қолган автомобиллар 29 октябрдан бошлаб қабул қилинади. Бузилган қисмлар бепул алмаштирилади.\nКХДР 11 ва 12 сентябрь кунлари янги узоқ масофали қанотли ракетасини муваффақиятли синовдан ўтказди. «Учирилган ракеталар КХДР ҳудуди ва ҳудудий сувлари устидан траекториялар бўйлаб 7580 сония давомида учиб ўтди, 1,5 минг км масофадаги нишонларни урди», дейилади хабарда.


Илмни давом эттира олмаяпман - Динда саволим бор\nХозирги вақтда: 17 ян 2020, 18:48\nИлмни давом эттира олмаяпман\nПост Савол » 12 март 2017, 23:42\nАссаламу алайкум! Аллоҳим қилаётган ишларингизни Ўзи мукофотласин! Турмуш қуришдан аввал илм даргоҳларида таълим олганман. Аллоҳ хоҳиши ила Қуръони Каримдан ҳам бир неча жузъ ёд олганман, ундан кейин давом эттира олмадим. Уй ишлари, бирин-кетин фарзандли бўлдик. Вақти келганда қодир қилганича хатм қиламан, аммо ўзим қониқмайман. Илм олишни ташлаганим учунми, бирин- кетин синовлар кела бошлади. Ўзим жуда илмимни давом эттиргим келмоқда, аммо хўжайним рухсат бермаяптилар.\n2. «Ўзи ўқиса, устози шайтон бўлиб қолади» деган гаплар ҳам бор. Қай даражада тўғри? Жавоб учун олдиндан раҳмат. Аллоҳ ўзи рози бўлсин!\nПост Одинахон Муҳаммад Юсуф » 12 март 2017, 23:43\nВа алайкум ассалом. Кўпчиликнинг тушунчасида илм учун алоҳида шароит керак деган гап бор. Бу тўғри, талаби илм шартлари вужудга келганида олинган илм самарали ва тўғри бўлади. Аммо бу дегани ўша шартлар тўлиқ бўлмаганида илмга йўл тўсилади дейилгани эмас. Илмга алоҳида ажраб чиқиш керак эмас. Илм талаби ҳаётингизнинг ажралмас бўлаги бўлиши керак. Бугунги кунда илм олиш воситалари кўпайган. Алҳамдулиллаҳ, мана ўз тилимиздаги китоблар кўпайиб бормоқда. Интернетларда яхши, ишончли саҳифалар ҳам кўп. Сиз уйдан чиқа олмаган ҳолингизда ҳам шулардан фойдалансангиз бўлади. Саволлар, тушунмаган нарсаларингиз бўлса, мурожаат қилсангиз бўлади. Валлоҳу аълам.\nМавзу - Илмни давом эттира олмаяпман


Австралия Россияга алюминий ва алюминий сотишдан бош тортди\n20 Mart 11:00 Жаҳон\nАВСТРАЛИЯ алюминий ДОРИЛАР\nАвстралия ҳукумати Россияга қарши ўқ-дорилар яратилишига тўсқинлик қилувчи янги санксиялар жорий этганини эълон қилди.\nАвстралия Россияга алюминий оксиди ва алюминий рудаларини сотишни тақиқлади.\nБу ҳақда Британиянинг The Guardian нашри ёзмоқда.\nМамлакат ҳукумати бу ҳаракат Россиянинг қурол-яроғ ва ўқ-дориларнинг муҳим таркибий қисми бўлган алюминий ишлаб чиқариш имкониятларини чеклашга қаратилганини таъкидлади. Россия алюминий оксидига бўлган эҳтиёжнинг 20% ни Австралиядан олади.\nАвстралия янги бозорларни қидиради.\nБундан ташқари, газетанинг ёзишича, санкциялар глобал кончилик соҳасида учинчи ўринни эгаллаган Австралия-Британия концерни Rio Tinto Group га ҳам таъсир қилиши мумкин.\nКонцерн россиялик олигарх Олег Дерипасканинг Rusal International компанияси билан қўшма корхонада Queensland Alumina компаниясининг 80% улушига эга. Русал Интернатионал дунёдаги иккинчи йирик алюминий ишлаб чиқарувчи ҳисобланади.\nАвстралия Украинага янги катта ёрдам пакетини эълон қилди – 70 минг тонна кўмир. Ёрдам пакети, шунингдек, қўшимча 30 миллион доллар фавқулодда инсонпарварлик ёрдами ва украиналик қочқинлар учун вақтинча мавжуд бўладиган янги гуманитар визани ўз ичига олади.\nАвстралия ҳам Украинага ҳарбий ёрдамни 21 миллион долларга оширди. Ҳарбий маблағларнинг умумий ҳажми 91 миллион долларни ташкил этади. Янги ёрдам Австралия мудофаа кучлари захирасидан қўшимча материалларни ўз ичига олади. Тафсилотлар аниқланмаган.\nНАТО аскарлари Эстонияда маҳаллий аҳоли билан муштлашти


ИнтерФУТБОЛ :: Ислом Аҳмедов: «Пул тўлаб, мураббий бўлиш тушунчасидан воз кечиш керак»\nФранция 0:2 Испания Ислом Аҳмедов: «Пул тўлаб, мураббий бўлиш тушунчасидан воз кечиш керак»\n- Йўқ, бундай эмас. Бизнинг мураббийлар савия бобида анча устунлар. Аслида саволга бошқачароқ жавоб беришим маъқул: уларда мураббийлик курсларига ёндашув нисбатан профессионалроқ. Бу ҳол яна 5-10 йилдан сўнг ўз мевасини беради. Мураббийларни тайёрлашга бежиз Таиланд футболи раҳбарининг шахсан ўзи эътибор қаратмаяпти. Ахир истеъдодли футболчиларни айнан мураббийлар кашф қилишади.\n- Ислом ака, биламизки, мураббийлик учун «А», «В», «С» ва PRO курслари ўтказилади. Улар ўртасида қандай фарқли жиҳатлар бор?\n- Дастур ва мавзу бир хил. Лекин кўп нарса ўқув-курсларини олиб борадиган инструкторларга боғлиқ. Энг муҳим жиҳат - бу тингловчиларга замонавий футболнинг энг асосий талабларини етказиш.\n- Бу йилдан PRO лицензияси йўқ мутахассисларнинг олий лигада бош мураббий сифатида ишлашлари тақиқлаб қўйилди. Бунга муносабатингиз...\n- ОФКнинг талаби шундай. Ўтган йилнинг ноябрь ойида ЎФФ ва ПФЛ томонидан PRO лицензиясига эга мураббийларимиз учун 3 кунлик семинар ташкилланди. Ўшандаёқ мураббийларга талаб моҳияти тушунтирилганди. Бу масалада фикрим ижобий. Қолаверса, ОФК талабларига бўйсунишимиз шарт.\n- Таиланддан қайтгач, Қирғизистонда ўтказилган курсларда ҳам иштирок этдингиз. Хўш, қўшни юртдаги ишлар қандай таассурот уйғотди? - Бишкекка ОФК делегацияси таркибида бордим. Қирғизистон футбол федерацияси амалий ёрдам сўраб, ОФКга мурожаат қилганди. Мамлакатда 4 йилга мўлжалланган футбол тараққиёти стратегияси ишлаб чиқиляпти. Ушбу тадбир айнан ОФК томонидан илгари сурилган ғояни ҳаётга татбиқ этиш мақсадида ташкиллаштирилди. ОФК бу жараёнда мувофиқлаштирувчи вазифасини бажарди.\n- Ислом ака, эндиги режалар қандай?\n- Душанбе шаҳрида Тожикистон ФФ томонидан «А» лицензияси учун курслар ташкил этилади. У ерда ҳам тинловчилар федерация томонидан саралаб олинган. Билишимча, Тожикистон ФФ ҳомий топган. Яъни курслар харажатини федерация қоплайди. Душанбедан 8 апрель куни қайтаман ва эртасига Улан-Батор шаҳрига йўл оламан. У ерда ФИФА томонидан ташкиллаштириладиган ўқув-курсларига раҳбарлик қилишим керак. 18 апрель куни Тошкентга қайтаман ва кетма-кет 3та ўқув-курсларини олиб бораман.\nКамолидин АЛИМОВ суҳбатлашди


Қуёш нуридан зарарланиб қолманг! – "Тасвир" нашриёт уйи\nЎзбекистон — серқуёш ўлка. Бежизга бундай номланмаган. Чунки бизнинг мамлакатимиз ер куррасидаги қуёш нури энг нормал тарқаладиган жойдир. Қуёш оламга ўз нурларини таратиш билан бирга, инсонларга маълум бир миқдорда соғлиқ ҳам инъом этади. Қуёшдан тарқалаётган кўзга кўринмас ультрабинафша нур инсон саломатлиги учун аҳамияти бебаҳо. Шунингдек, қуёш нури инсон саломатлиги учун энг керакли бўлган Д витаминининг асосий манбаларидан бири ҳисобланади. Аммо қуёш нури фойдали экан, деб офтобда ётиб олиш ҳам мумкин эмас…\nБиласизми, қуёшдан тарқалаётган ультрабинафша нур таъсирида терида узлуксиз оксидланиш-қайтарилиш реакцияси кечади, кальций ва фосфор гомеостазини сақлаб турувчи Д3 витамини синтез бўлади. Теридаги барча ҳужайралар, шу жумладан, терига пигмент етказиб берувчи меланоцитлар нормал функционал равишда ишлайди. Аммо ультрабинафша нур таъсирига баъзи одамларнинг териси қораяди, баъзиларда эса қизариш, шиш, қичишиш каби клиник кўринишда кечувчи тери касалликлари, яъни фотодерматозлар намоён бўлади.\nУ қандай хасталик?\nФотодерматозлар серқуёш ўлкамиз учун хос бўлган касаллик ҳисобланади. Касалликнинг илк аломатлари баҳор ва ёз ойларида яъни, иссиқ қуёшли кунларнинг бошланиши билан номоён бўлади. Бунда қуёш нури таъсир этадиган соҳаларда (юз, бўйин, кўкрак қафасининг олди қисми, қўл ва оёқларнинг очиқ қисми )да тошмаларнинг тошиши кузатилади. Яъни қуёш нури тушган терида, аввал унинг қизариши, шиши пайдо бўлади. Кейинчалик, қуёш нурининг таъсири давом этса, шу соҳаларда пуфаклар ҳам ҳосил бўлади. Қуёш нури таъсирида узоқ муддат бўлиш юз, бўйин ва кўкрак терисида (қуёш нури таъсиридаги соҳалар) ажин, доғ ва сепкилларнинг пайдо бўлишига ва кейинчалик эса уларнинг кўпайишига сабаб бўлади.\nХасталик беморларнинг меҳнат қобилиятини пасайтиради. Тошмаларни юз, бўйин соҳасида тошиши косметик нуқсонликлар билан кечиши беморларга руҳий ҳамда психологик таъсир этади. Қуёш нури таъсирида пайдо бўладиган фотодерматозлар кўпроқ нурга нисбатан ўта сезувчан бўлган ёки узоқ вақт қуёш нури таъсирида меҳнат қиладиган инсонларда кузатилади. Қуёш нурига нисбатан ўта сезувчанлик (фотосенсибилизация) эндоген ва экзоген омиллар (порфирия, пигмент алмашинувининг издан чиқиши, жигар касалликлари, гипо ва авитаминозлар, нерв-эндокрин системаси фаолиятидаги ўзгаришлар)га сабаб бўлади.\nАгар киши ўзида қуёш нуридан келиб чиққан касаллик белгиларини сезса, у ҳолда дерматовенеролог мутаҳассисига муражаат этишлари керак. Улар шифокор маслаҳати билан тўлиқ клиник кўрик ва лаборатор текширувларидан ўтишлари тавсия этилади. Чунки ҳозирги кунда қуёшга сезувчанликни аниқлаш учун “фотодоза” муолажасини ўтказиш кўпгина тери ва таносил касалликлар диспансерида йўлга қўйилган.\nКўрсатмаларга амал қилинг\nЁз келиши билан барчамиз сув ҳавзаларида чўмилишни, офтоб нурида тобланишни хоҳлаб қоламиз. Лекин қуёшда тобланишнинг саломатликка фойдаси билан биргаликда зарари ҳам бор. Ҳар бир ишнинг меъёри бўлганидек, қуёш нурида тобланишнинг ҳам ўз вақти ва муддати бўлади. Агар қоидаларга амал қилинмаса, қуёш нурлари саломатликка акс таъсир кўрсатиши мумкин. Шунинг учун бу борада шифокор кўрсатмалари ва тавсияларига амал қилиш жоиз.\nҚуёш нурлари энг кўп июль-август ойларида теримизни куйдиради ва қисқа муддат ичида қизартириб томирларнинг кенгайишига йўл очади. Бу нурлар таркибидаги ультрабинафша нур таъсирида баъзи ҳужайралар меланин моддаси ишлаб чиқариб, терини қорайтиради.\nҚуёш ванналарини меъёридан кўп қабул қилиш эса иммунитетни пасайтириб юбориш қобилиятига эга. Терининг тез қариб, ажинлар тушиши ҳам 70 фоиз ҳолатда қуёш нурлари остида кўп вақт ўтказиш билан боғлиқ.\nТери саратонига сабаб бўлади\nҲа, қуёш нурлари теридаги тўқималарни бўшаштиради ва у тезда қуришиб-буриша бошлайди. Ёзда офтобда мунтазам, узоқ муддат юриш қуёш нурига таъсирчан кишилар танасининг очиқ соҳаларида турли хил хавфли ўсмаларни, шунингдек, тери саратони келиб чиқишига сабаб бўлиши мумкин. Бежизга тери саратони қуёш инсоляция(қуёш нурларининг тушиши ва синиши)си юқори бўлган мамлакатларда яшаётган ва узоқ вақт қуёш нури таъсирида бўладиган инсонлар (аксарият I ва II типга мансуб) орасида ниҳоятда кўп учрамайди. Шундай экан, имкон қадар ёзда офтобда кўп юрманг, қуёш нуридан ҳимояловчи воситалардан фойдаланинг.\nКимларга тез таъсир қилади?\nИнсон организмида иссиқлик энергияси ҳосил бўлиши билан бирга, айни пайтда уни тарқатиш жараёни ҳам давом этади. Агар икки соат давомида тўхтовсиз давом этадиган офтоб нурида юрса, инсон организми издан чиқиб, саломатликка салбий таъсир кўрсатади. Бундай ҳол узоқ давом этиши киши саломатлигига путур этказади.\nАйни кунларда юртимизда об-ҳавонинг кескин исиб кетиши натижасида одамларда офтоб уриши кузатилади. Офтоб уриши ва иссиқ элитиши организмнинг қизиб кетиши натижасида юзага келади. Болалар, семиз кишилар, эндокрин, юрак қон-томир касалликлари билан оғриган беморлар бу каби салбий ҳолатга мойил бўлади. Офтоб уриши қуёш нурлари организмга тик тушаётганида, айниқса, бошни қиздириб юборганда кузатилади.\nИссиқ кунда қизиш ёки кўп терлаш инсон организмида сув, туз алмашинувининг бузилиши, қон айланишининг қийинлашуви ва кислород танқислигига олиб келади.\nШунинг учун болалар жазирамада қуёш нури остида кунига 15 дақиқадан кўп сайр қилиши зарар. Агар бу ҳолат меъёрдан ошиб кетса, боланинг қони суюлиб, ҳарорати ошишига сабаб бўлади. Ҳатто ўрта ва кекса ёшдаги кишиларнинг қуёшда кўп юришлари оқибатида офтоб уриши ва турли юрак билан боғлиқ ҳолатлар безовта қилиши ҳам мумкин.\nҚуёш нурларининг салбий таъсирларидан яна бири, томирларни кенгайтириши ва оёқларда варикоз, юзда эса ингичка томирларнинг ёрилишидан келиб чиқувчи қизил доғлар пайдо бўлишига сабаб бўлишидир. Бундай касаллиги бор одамлар офтобда кўп қолиб кетмасликлари керак.\nҚуёш нури қачон фойдали?\nЁз кунларида эрталаб соат 7 дан 10 гача ва тушдан сўнг 16 дан кейин то ботгунча саломатлик учун энг фойдали бўлган қуёш нурлари тушади. Чунки ушбу вақтда ультрабинафша нурлар баданга тик тушмайди ва терига чуқур кириб бормайди. Бу эса терида куйиш ва турли тери касалликлари пайдо бўлишининг олдини олади.\nЗарар кўрмай десангиз….\nҚуёш нурига нисбатан сезувчанлиги юқори бўлган одамлар куннинг 11.00 ва 15.00 соатлари орасида ўзларини ҳимоя қилишлари керак. Чунки қуёш нурининг терига таъсири куннинг шу вақт оралиғида энг юқори бўлади. Қуёш нурига таъсирчан кишилар шифокор-дерматолог тавсиясига асосан қуёшли кунларда кўчага чиқишдан 1 соат аввал махсус ҳимояловчи кремлардан фойдаланишлари керак. Бизнинг иқлим шароитимизда, албатта, SPF 50 дан паст бўлмаган офтобдан сақланувчи кремлардан фойдаланиш зарур. Бундай махсус крем кўчага чиқиш ва офтобда юришдан 30-40 дақиқа олдин тананинг очиқ қисмидаги тоза терига суртилади. Агар инсон чўмилиш ҳавзаларида бўлса, у ҳолда чўмилгандан сўнг албатта яна ушбу воситалардан фойдаланилади.\nКўча-куйда қуёш нури айни тик тушадиган маҳал юрсангиз, ҳаво ўтказиб турадиган соябонлар, турли бош кийимлари ва махсус офтобдан ҳимояловчи кўзойнаклардан фойдаланганингиз маъқул. Бу борада тананинг барча қисмини ёпиб турувчи енгил табиий матодан қилинган кийимларни кийиш ҳам фойдалидир. Чунки улардан қуёш радиациясининг ўтиши қийин бўлиб, терига кам миқдорда етиб боради. Сунъий матолар (полиэстерлар)дан тикилган кийимлар эса ип-газламали материалларга нисбатан ультрабинафша нурини яхши ўтказади ва ноқулайликларга олиб келади.\nБош кийим ва соябонлар қуёш нурининг юз ва бошга кўрсатадиган таъсирини сезиларли даражада пасайтиради. Чеккаси кенг бош кийим кўз, қулоқ супраси, бурун ва лунжларни жуда яхши ҳимоя қилади.\nТошкент врачлар малакасини ошириш\nинститути дерматовенерология ва\nкосметология кафедраси мудири,\nтиббиёт фанлари доктори.


Алмашинув шохобчалари – гавжум, валютачилар – кўринмайди – Коммерсант.Уз\nПойтахтдаги банклардан бирининг конверсия бўлимидаги навбат\nАввалда хабар берганимиздек, тижорат банклари АҚШ долларини $1 учун 8000 сўмдан харид қилмоқдалар. Кўплаб алмашинув шохобчаларида яқинда муомалага киритилган 50 минг сўмлик купюралар берилмоқда. Конверсия картасига сотиш курси ҳозирда $1 учун 8150 сўмни ташкил қилмоқда.\nХорижий валютани сотишда, агар суммаси 100 ЭКИҲ (тахминан $1875)дан ошмаса, бирор-бир ҳужжатни тақдим этиш шарт эмас. Бундан катта сумма сотилганда, фуқаронинг паспорт маълумотлари электрон базага киртилади, лекин банк ходимлари алмашинув мақсадлари ва маблағлар келиб тушиш манбалари ҳақида сўрашмайди. Ижтимоий тармоқлар фойдаланувчилари пойтахтда авваллари “қора бозор” бўлган ерларда валюта сотувчилар сафи сийраклашиб қолганлигини айтишмоқда.\nПрезидент фармонига мувофиқ, хорижий валютани харид қилишда чеклов йўқ, бироқ, баъзи банклар филиалларидаги конверсия бўлимлари ходимлари $5000 доллардан ортиқ сота олмасликларини маълум қилишмоқда. Конверсия картасини очиш ҳақи – 100 минг сўм.\nКонверсия карталари биринчи навбатда хорижда фойдаланиш учун мўлжалланган: уларни, масалан, хорижий валютада пул жўнатиш учун ишлатиб бўлмайди – бунинг учун нақд пул талаб қилинади. Ҳозирча банклар конверсия карталаридан чет эл валютасини нақдлаб бериш имконига эга эмаслар.\nбанклар валюта айирбошлаш валюта бозори девальвация\nПредыдущая запись В аэропорту «Манас» прошла церемония встречи Шавката Мирзиёева (фото)\nСледующая запись В медучреждениях страны внедряют систему стерилизации воздуха до 99,9 %


Шавкат Мирзиёев 6 ноябр куни Тошкентда бўлиб ўтган тантанали инаугурация маросимда қўлини Ўзбекистон Конституцияси ва Қуръони Каримга қўйиб қасамёд қилди ва Ўзбекистон президенти сифатидаги иккинчи муддатини бошлади.\nМирзиёев 24 октабр куни бўлиб ўтган президентлик сайловларида ғолиб деб эълон қилинган, Ғарб кузатувчилари сайловда рақобат бўлмаганини айтишган эди.\n64 ёшли амалдаги президент унчалик таниқли бўлмаган, ҳукуматпараст тўрт номзод билан тўқнаш келди ва 80, 1 фоиз овоз олди.\nМухолифатдаги учта партияга рўйхатдан ўтишга ёки сайловда номзодлар қўйишга рухсат берилмаганди.\nБу 1991 йилда собиқ Совет Иттифоқидан мустақилликка эришган 35 миллионга яқин аҳолисига эга Ўзбекистонда ўтказилган олтинчи президентлик сайловидир.


11 май 2021, Тошкент вақти: 12:24\nОзодликнинг "Қурултой" эшиттиришида кечаётган 2014 йилни таҳлил қилган сиëсатшунослар назарида жорий йил Ислом Каримов оиласининг обрўсизланиш йили сифатида тарихга кирди.\nҚурултой иштирокчиларига кўра¸ шу пайтгача мухолифат ва фуқаровий жамият фаолларига қарши ишлатилиб келган ўзбек пропаганда машинасининг Биринчи оилада улғайган "мухолифатчилар"ни нишонга олгани ҳам 2014 йилнинг ўзига ҳослигидир.\nКичкина Каримов 2014 йили Ғарб матбуотига берган интервьюсида “Мен ҳам нишонга айланганман”, деб таъкидлаган эди.\nУкраина яхлитлиги масаласида Ўзбекистоннинг ўзига хос мавқеи¸ МТС нинг қайтиши¸ Тошкент шаҳри марказидаги кўприкка Исломий Давлатининг қора байроғи осиб кетилиши ҳам Қурултой қатнашчиларига кўра¸ йилнинг асосий воқеаларидир.\nҚурултой қатнашчилари кечган йилдаги парламент сайлови ва бу сайловнинг узвий давоми бўладиган келаси йилги президентлик сайловлари борасида ҳам фикрлар билдиришди.\nҚурултой: 2014 йил Ислом Каримов оиласининг обрўсизланиш йили бўлди


ЦИТРУСЛИ ДОРИХОНА - 10 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Февраль » 10 » ЦИТРУСЛИ ДОРИХОНА\nЯримта апельсинда ҳар бир кишига керакли бўлган С витамининг кундалик миқдори мавжуд. Бу мева тамаки тутуни, спиртли ичимликлар ҳамда ёғли таомлар билан биргаликда органимзмимизга тушиб, соғлом ҳужайраларга зарар етказадиган моддаларга қарши курашади. Апельсин таркибидаги пектин эса ҳазм қилиш жараёнини енгиллаштиради. Калий моддаси мушак тўқималари ва асаб толаларининг яхши фаолият юритиши учун муҳим саналади. Фосфор ва кальций суяклар ҳамда тишларнинг мустаҳкамлигига ҳисса қўшади. Апельсиннни тозалаш давомида бўлакчаларнинг орасидаги оқ тололаларни олиб ташламанг. Уларни қўшиб истеъмол қилиш организмга С витаминини ўзлаштиришга ёрдам беради.\nГрейпфрут билан озамиз!\nГрейпфрут таркибида флавоноид нарингенин моддаси мавжуд. У организм қабул қилган ёғлар тўпланиб қолмаслиги ҳамда яхши парчаланишига кўмак беради. Бу жараён натижасида эса биз озамиз! Грейпфрутдаги эфир мойлари, органик кислоталар ўз навбатида моддалар алмашинувига таъсир кўрсатиб, ҳазм қилиш жараёнини тезлаштиради. Шунингдек, бу фойдали мева клетчаткага бой бўлиб, у организмга тушгач қорин дам бўлишига йўл қўймайди. Грейпфрутнинг таъми бироз нордон бўлгани боис, уни қандли диабет билан оғриганлар бемалол истеъмол қилиши мумкин. Бундан ташқари, у углеводлар алмашинувини тезлаштириб, қонда қанднинг йиғилишининг олдини олади.\nКайфиятни кўтарувчи лайм\nСизу биз яқиндагина дўстлашган лайм мевасининг пўстлоғида бир қанча эфир мойлари мавжуд. Агар уни пўсти билан истеъмол қилсангиз, асабларингиз тинчланиб, кайфиятингиз кўтарилади. Бундан ташқари у микроб ва вирусларга қарши фойдали мева саналади. Тадқиқотлар натижасига кўра, лайм таркибида лимонга нисбатан фойдали витамин ва минераллар кўп экан. Юрак-қон томир хасталикларини олдини олувчи яхши восита ҳисобланади.\nМандарин йўтални тўхтатади!\nШамоллаш вақтида турли-туман аччиқ дорилардан кўра апельсиннинг кичик қариндоши мандарин кўпроқ фойда беради. Айниқса, йўталда! Чунки унинг таркибида микробларни парчаловчи флавоноид нобилетин бор.\nЙўталга қарши дори: иккита мандарин ва битта нокни пўсти билан бир неча бўлакларга ажратинг. Идишга солиб, икки ош қошиқ шакар ёки асал, 400 мл қайнаган сув қўшинг. Паст оловда 15 дақиқа давомида қайнатинг. Совутинг, овқатдан кейин 1-2 ош қошиқдан истеъмол қилинг.\nКатегория: Foydali maslahatlar / Полезны советы | Ko'rganlar:: 12 | Добавил: www.horazm.net | Теги: #Yangiliklar, #newsuz, #uznews, #новости, #Yangilik, #ahborot, #news, #xabarlar, #habarlar | Рейтинг: 0.0/0


Ўғлимнинг мунгли кўзларига қарашга қўрқаман...\nСайтимизнинг хайрия бўлимининг асосий йўналиши ҳисобланган оққон касаллигига қарши кураш доирасидаги навбатдаги беморнинг тақдири бир қарашда бошқаларига ўхшаш. Аммо бу синов шу қадар жиддийки, озгина суҳбатдаёқ дилларни ларзага солади.\n– Мен, Санъатбек Солиев, Фарғона вилояти Данғара туманида яшайман, Ўзбекистон тумани ИИБда профилактика инспектори лавозимида ишлайман – дея гап бошлайди мурожаатчимиз.\nҲозирги кунда 8 яшар фарзандим Мунавварбеков Беҳрузбек Санъатжон ўғли Тошкент шаҳридаги Гемотология ва қон қуйиш илмий текшириш институтида “Ўткир лимфобласт лейкоз” ташхиси билан даволанмоқда.\nЎғлимни 2016 йил август ойидан буён даволатиб келаман. Оққон касаллигига қўлланиладиган дори-дармонлар жуда қиммат, айримларини ҳатто топишнинг иложи йўқ. Ўғлимга ҳар куни қон керак ва уни топиш ҳам борган сари қийинлашиб бормоқда. Карантин сабабли қариндошларим қон топшириш учун Тошкентга кела олишмаяпти. Ҳозирги кунга келиб ўғлимнинг таҳлил жавоблари салбий чиққанлиги ва унга оғир кимё терапия қўлланиши сабабли аҳволи оғирлашиб боряпти.\nБизга илик кўчириш тавсия қилинган ва бу операция Москва шаҳридаги “Блохин” номли шифохона ёки ривожланган давлатларнинг етакчи клиникаларида қилиниши мумкин. Бунда менинг илигимдан фарзандимга кўчириш мўлжалланган.\nАммо бу операция учун зарур маблағни тўплаш имкониятимиз йўқ. Ўзим ИИБ ходимиман, аёлим ўқитувчи, маошларимиз тўлалигича дори-дармонга кетяпти.\nҲеч кимнинг фарзанди касал бўлмасин экан. Ўғлимнинг мунгли кўзларига қарасам, чидай олмайман. Онаси иккимиз бир-биримизга далда бўлмоқчи бўламиз, лекин яшириниб йиғлаймиз...\nЯхшилар, бизга ёрдам беринг. Хайрия қилиш имконингиз бўлмаса, айтиб қарз беринг. Албатта қайтараман. Қарзга ҳам, хайрияга ҳам имконингиз бўлмаса, шу фарзандимни дуо қилинг. Бошқа болалар сингари соғайиб кетсин.\nАзиз юртдошлар! Ҳамманинг қалби юмшаб турган улуғ рамазон кунларидамиз. Бир оиланинг умиди аввало Аллоҳдан, сўнгра яратганнинг эзгуликка ошно қилган қалби пок бандаларидан. Беҳрузбекка ёрдам берайлик!\nМунавварбеков Беҳрузбекка оид маълумотлар:\nПластик карта рақами: 8600 0203 6224 6352 (Миллий банк, отаси Солиев Санъатжон номида);\nҲумо: 9860 1201 0555 8676 (тоғаси Илёсжон Аҳмадалиев номида);\nВиза: 4023 0601 3881 7100 (таниши Солижонов Ҳусниддин номида);\nСбербанк: 4276 6739 5251 5016 (таниши Тожибоев Рустамжон номида).


Пандемия даврида 61 мингдан ортиқ фуқаро Ўзбекистонга чет элдан қайтган Ўзбекистон янгиликлари\nПандемия даврида 61 мингдан ортиқ фуқаро Ўзбекистонга чет элдан қайтган\n9 June 2020, 18:02\nЎзбекистон, Тошкент – Batafsil.uz ЯА. Ташқи ишлар вазирлигига ҳавола қилган ҳолда мухбиримиз хабар беришича, пандемия даврида 61 мингдан ортиқ фуқаро Ўзбекистонга чет элдан қайтган.\n“Амалга оширилган узлуксиз идоралараро ишлар натижасида жорий йилнинг 16-мартидан 7-июнига қадар 108 та чартер рейслари ташкил этилиб, 16031 нафар ватандошларимиз (Россиядан – 10758, Туркиядан – 1920, БААдан – 1387) Ўзбекистонга олиб келинди”, - дея хабар бермоқда ТИВ.\nБундан ташқари 40633 нафар фуқароларимизнинг Ўзбекистон-Қозоғистон чегарасини, 4882 кишининг Ўзбекистон-Қирғизистон чегарасини, 592 кишининг эса Ўзбекистон-Тожикистон чегарасини кесиб ўтган ҳолда тўсиқсиз ватанга қайтишларига кўмак кўрсатилган.\n18-19-май кунлари Россия-Қозоғистон давлатлараро чегарасида (“Маштаково” назорат-ўтказиш пункти) тўпланган 1206 нафар Ўзбекистон фуқаролари Қозоғистон ҳудуди орқали ватанга қайтарилган.\nБу борада 1-июнь ҳолатига кўра хорижий мамлакатлардаги тезкор штабларга ёрдам сўраб мурожаат қилган чет эллардаги фуқаролар сони 104 мингдан ортиқни ташкил этган.\nХорижий давлатларнинг ваколатли органлари билан биргаликда виза муддатларини узайтириш масалалари ишлаб чиқилмоқда, юридик ва консуллик хизматлари кўрсатилмоқда, эҳтиёжманд фуқароларга вақтинча турар жой, озиқ-овқат, дори-дармон, шахсий гигиена воситалари ва бошқалар билан таъминлашда ёрдам кўрсатилмоқда.\nЯқин ҳафталарда Ўзбекистон ўз ватандошларини бошқа мамлакатлардан олиб келиш учун яна 23 та чартер рейсларини ташкил қилади. Аксарият парвозлар Россияга амалга оширилади.


Сифатли калибрлаш – халқаро бозорга кириш калити\nС начала работы biznes-daily.uz 10 735 394\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Сифатли калибрлаш – халқаро бозорга кириш калити\nМамлакатимизда лимон кўчатларини етиштириш ва лимон етиштирувчи иссиқхона хўжаликларини ташкил этишни жадал ривожлантиришга катта эътибор қаратилмоқда. Лимончиликни ривожлантириш юртимизнинг иқтисодий ва экспорт салоҳиятини оширибгина қолмай, аҳоли бандлиги ва даромадлари даражаси ошишига, қишлоқ жойларда янги иш ўринлари яратилишига хизмат қилади.\nБугунги кунда лимон етиштирувчилар ўз маҳсулотларини нафақат ички бозорда сотишмоқда, балки чет давлатларга экспорт қилиш билан ҳам шуғулланишмоқда. Лимонни экспорт қилишда маҳсулотнинг хавфсизлиги талабларидан ташқари, унинг сифатли калибрлашга ҳам эътибор қаратилади. Зеро, ривожланган давлатлар бозорига кириб боришда “товар кўриниши”ни сақлаб қолиш муҳим ҳисобланади. Хорижлик истеъмолчиларга лимонни инновацион тарзда тайёрлаб, етказиб бериш катта аҳамиятга эга.\nБирлашган Миллатлар ташкилоти Европа иқтисодий комиссиясининг озиқ-овқат ва қишлоқ хўжалиги маҳсулотларига тааллуқли 69 та халқаро стандарти “Ўзстандарт” агентлиги томонидан мамлакатимизда ихтиёрийлик принципи асосида жорий этилган.\nБиргина лимон мисолида айтадиган бўлсак, “Цитрус мевалар товар сифати назорати ва маркетинги” стандартида лимоннинг ҳар бир тури, пишиб етилганлиги бўйича калибрлашда бирхиллаштирилишга асосий эътибор қаратилади.\nЛимон кўндаланг кесими диаметри ўлчами бўйича калибрланади ҳамда калибрлаш кодлари орқали ифодаланади. Хусусан, 0 коддаги калибрлашда диаметр ўлчами 79-90 мм бўлиши, 1 кодда 72-83 мм, 2 кодда 68-78 мм, 3 кодда 63-72 мм, 4 кодда 58-67 мм, 53-62 мм бўлиши зарур.\nШунингдек, лимонни калибрлашда иккинчи омил сифатида миқдори бўйича калибрлаш ҳамда чекланишлар мавжуд.\nОлий навда лимон массасида олий навга жавоб бермайдиган, аммо биринчи нав талабига жавоб берадиган 5 фоиз, иккинчи навдаги 0,5 фоиз маҳсулот бўлишига рухсат этилади.\nБиринчи навда лимон массасида биринчи навга жавоб бермайдиган, лекин иккинчи нав талабига жавоб берадиган 5 фоиз, истисно тарзида 1 фоиз минимал талабларга жавоб бермайдиган маҳсулот бўлишига рухсат этилади.\nИккинчи навда эса лимон массасида истисно тарзида минимал талабларга жавоб бермайдиган 10 фоиз ҳамда ишлаб чиқаришда зарарланган 2 фоиз маҳсулот бўлишига рухсат этилади.\nТадбиркорларимиз унутмасликлари лозим: лимонни сифатли етиштириш, уни сифати бўйича саралаш ва калибрлаш халқаро бозорга кириш калитидир. Оддий қилиб айтадиган бўлсак, бозорларнинг ягона ички талаби сифатида маҳсулотларга ягона сифат назоратини белгилайдиган ушбу стандартларни жорий этиш орқали чет эл ҳамкорлар ишончининг ортишига, шу орқали экспорт ҳажми ва географиясининг ошишига эришиш мумкин.\nСамарқанд синов ва сертификатлаштириш\nМаҳсулотларни экспорт қилишга кўмаклашиш бюроси мутахассиси.


Тошкентда уч фуқаро оддий дори воситаларидан заҳарланди - Халқ сўзи\n16:49 25 Март 2019 Жамият\n23 март куни кечки вақтда 37 ёшли Шаҳноза О. исмли фуқаро доридан заҳарланиш натижасида шифохонага ётқизилди. Тошкент шаҳар ИИББ матбуот хизматининг ”Халқ сўзи”га маълум қилишича, фуқаро оддий ”Тримол” таблеткасидан 3 донасини истеъмол қилган ва шундан сўнг ўзини ёмон ҳис этгани сабабли шифохонага мурожаат қилган.\n24 март куни тонгда худди шундай муаммо билан Элёр Т. исмли фуқаро ҳам шифокорларга мурожаат этган. Ёш йигит ўзини ёмон ҳис қилган ва уни олдини олиш учун дорихонадан препарат сотиб олиб ичган. Аммо у айнан қандай дори воситасини истеъмол қилганини эслай олмаган.\nШу куни тушга яқин 34 ёшли Гулнора Б. ҳам доридан заҳарланиб касалхонага ётқизилган. Маълум бўлишича, аёл бир вақтнинг ўзида “Парацетамол” ва “Диазолин” дориларини истеъмол қилган.\nИИББ фуқаролардан дори препаратларини истеъмол қилишда фақатгина шифокор кўрсатмаси билан иш тутишни ва ўзини-ўзи даволашга уринмасликни сўраб мурожаат қилган.


Шанба, 11 Феврал 2017 01:00\tАфғонистон Олий Судида содир этилган террористик ҳаракат 20 кишининг ҳаётига зомин бўлди\tКуни кеча Афғонистоннинг Олий Судида террористик ҳаракат содир этилди, натижада камида 20 киши ҳаётдан кўз юмди. Бўлим номи:\nБатафсил ...\tПонедельник, 30 Январ 2017 10:35\t“Толибонлар” ўн ой ичида 19 мингдан ортиқ террористик ҳаракатлар содир этишди\tОхирги 10 ой мобайнида “Толибонлар” ҳаракатининг жангарилари (РФда таъқиқланган) Афғонистон ҳудудида 19 мингдан ортиқ террористик ҳаракатлар содир этишди. Бу ҳақда афғон ОАВ хабар беради. Бўлим номи:\nБатафсил ...\tСешанба, 27 Декабр 2016 18:26\tИжтимоий ахборот воситаларида террор тарғиботи учун уч киши ҳибсга олинди\tМалатянинг Доғаншехир вилоятида ижтимоий матбуотда террор ташкилотининг тарғиботини қилганлик даъвоси билан 3 киши ҳибсга олинди. Бўлим номи:\nБатафсил ...\tЯкшанба, 25 Декабр 2016 19:16\tПУТИН: “Ислом” ва “террор” сўзлари ёнма-ён ишлатилмаслиги керак\tКуни кеча бўлиб ўтган матбуот анжуманида Россия Федерацияси президенти Владимир Путин ҳар бир террор ҳаракатларини Исломга боғлаш ҳақида гапириб ўтди. Бўлим номи:\nБатафсил ...\tЯкшанба, 22 Ноябр 2015 21:57\tТеррор хавфи юқори бўлган 10 та мусулмон давлати\tСидней иқтисод ва тинчлик институти террор хавфи юқори бўлган мамлакатлар рейтингини эълон қилди (The Global Terrorism Index). Уларнинг маълумотларидан фойдаланган ҳолда "Янги Дунё" сайти мусулмон мамлакатларида террор ҳавфи юқори бўлган 10 та мамлакат рўйхатини тақдим қилмоқчи: